Neprijatna situacija za zapad poslije referenduma – Zvornik Danas\nNaslovna/VIJESTI/Ex-Yu/Neprijatna situacija za zapad poslije referenduma\nVAŠINGTON – Slab odziv glasača na referendumu o nazivu Makedonije i pristupanju EU i NATO savezu doveo je Zapad u neprijatnu situaciju, ocjenjuje se u današnjoj analizi lista „Vašington post“.\n„Nizak odziv doživljen je kao udarac ne samo naporima kampanje za `Da`, nego i glasnim pristalicama u Briselu, Berlinu i Vašingtonu“, piše list.\nU tekstu se podsjeća da su u posljednjih mjesec dana Skoplje obišli brojni evropski zvaničnici i generalni sekretar NATO-a Jens Stoltenberg apelujući na građane da iskoriste „priliku koja se pruža jednom u životu“.\n„Umjesto toga, glasanje u Makedoniji ukazalo je na šire podjele širom Evrope i ambivalentnost koju mnogi ljudi osjećaju prema njenim glavnim institucijama“, piše „Vašington post“.\nEvelin Farkas, saradnik Atlantskog savjeta i bivši zvaničnik američkog Stejt departmenta, koja je radila na Balkanu, smatra da je ulog ne samo ulazak Makedonije u NATO ili EU, neogo i potencijalno glasanje o povjerenju u te institucije i demokratiju.\n„Ovakav ishod nije direktno negativan, ali pokreće dosta pitanja i crvenih zastavica“, rekla je Farkasova, a prenosi „Vašington post“.\nPromjenu imena u Republika Sjeverna Makedonija podržalo je 91,46 odsto glasača, dok je protiv bilo 5,65 odsto, a odziv je bio 36,91 odsto.\n„Vašington post“ piše da simbolika dugogodišnjeg spora Grčke i Makedonije ne može da kompenzuje propuste vlasti u Makedoniji.\n„Blumbergov“ analitičar Leonid Beršidski smatra da kockanje makedonskog premijera Zorana Zaeva zamagljuje stagnaciju njegove zemlje i odliv mozgova.\nZajedno sa bojkotom referenduma, kombinacija lokalnih frustracija doprinijela je slabom odzivu, dodaje se u tekstu.\n„Nada koja se pojavila za ovaj region ove godine nije umrla, ali će biti potrebno više od mogućeg članstva u EU i NATO-u da se dođe do specifičnih rješenja za dugotrajne probleme. Strpljivo političko manevrisanje, bolje upravljanje ekonomijom iz dana u dan i oprezna diplomatija i dalje su najbolja šansa za zapadni Balkan“, navodi Beršidski, a prenosi „Vašington post“.\nBranislavu Smiljaniću devet godina zatvora zbog zelenašenja


NEMCI PODNOSE ZAHTEVE DA IM SE VRATI ZEMLJA\nŽITIŠTE – Agenciji za restituciju stigla su 593 zahteva nemačkih državljana i 564 austrijskih, za povraćaj oduzete imovine nakon Drugog svetskog rata, a deo tih zahteva odnosi se i na područje srednjeg Banata.\nPrema podacima Agencije, najviše je zahteva za povraćaj zemlje, i to u Bačkoj, ali i u Banatu, gde je samo za njive u ataru opštine Žitište podneto oko sto zahteva.\n– Kao lokalna samouprava nismo zvanično obavešteni o broju podnetih zahteva, niti o tome koliko zemlje traže Nemci, nekadašnji stanovnici naše opštine, odnosno njihovi naslednici. U neformalnom razgovoru sam došao do saznanja da je u pitanju oko 100 zahteva, a pretpostavka je da su to bivši žitelji Žitišta, Banatskog Dvora, Ravnog Topolovca i Česterega, odnosno njihovi potomci – kaže za portal zrenjaninski.com predsednik opštine Žitište Mitar Vučurević.\nNi u Nemačkom savetu nemačke nacionalne manjine nemaju razvrstane podatke po mestima iz kojih potiču nekadašnji žitelji Bačke i Banata nemačkog porekla, koji su podnosioci zahteva za restituciju.\n– Nemamo na taj način sistematizovane podatke, ali su u Agenciji za restituciju izdvojili nekoliko mesta po većem broju podnetih zahteva za povraćaj zemlje, a među njima je i Žitište, u srednjem Banatu. Ono što želim da naglasim, jeste pozitivna strana prihvatanja tih zahteva, jer ti Nemci neće odneti zemlju koja im bude vraćena. Oni će, u slučaju da se radi o većim parcelama, imati računa za ulaganja, a oni sa mnajim posedima će se udruživati i ukrupnjavati posede, na primer kroz formu zadruga, Još ako bi usledilo i ulaganje u razvoj prehrambene industrije i finalnih proizvoda, svi bi bili na dobitku – napominje u razgovoru za portal zrenjaninski.com Laslo Mendler Gence, predsednik Nacionalnog saveta nemačke nacionalne zajednice u Srbiji.\nTagoviLaslo Mendler Gence nemačka nacionalna zajednica oduzeta imovina restitucija\nPOČELA IZGRADNJA DVONAMENSKIH SISTEMA\nIZMENE U GRADSKOM I PRIGRADSKOM SAOBRAĆAJU


Narodna skupština Republike Srbije izabrala je na posebnoj sednici novu Vladu Republike Srbije na čijem je čelu Aleksandar Vučić i koja ima ukupno 19 ministara, od čega je osam novih u odnosu na prethodni sastav.\nZa izbor nove Vlade, od prisutnih 225 narodnih poslanika, glasala su 163 poslanika, protiv 62, uzdržanih nije bilo, dok je odsutno bilo 24.\nPrvi potpredsednik nove vlade i ministar spoljnih poslova je Ivica Dačić, a potpredsednici su i Zorana Mihajlović, Nebojša Stefanović i Rasim Ljajić, koji nastavljaju da vode dosadašnje resore.\nNova Vlada Republike Srbije, nakon što je izabrana u Narodnoj skupštini, položila je svečanu zakletvu pred poslanicima, čime je počeo da teče njen mandat.\nTekst zakletve, koju su nakon polaganja, potpisali premijer i članovi Vlade glasi: "Zaklinjem se na odanost Republici Srbiji i svojom čašću obavezujem da ću poštovati Ustav i zakon, da ću dužnost člana Vlade vršiti savesno, odgovorno i predano i biti posvećen očuvanju Kosova i Metohije unutar Republike Srbije".\nNakon polaganja zakletve intonirana je himna Srbije, a na ulasku u parlament bila je postavljena Garda Vojske Srbije.\nOvom svečanom činu prisustvovali su predsednik Republike Srbije Tomislav Nikolić, predsednik Republike Srpske Milorad Dodik, patrijarh srpski Irinej i predstavnici verskih zajednica, guverner Narodne banke Srbije Jorgovanka Tabaković, kao i predstavnici diplomatskog kora.\nIzvor: Press služba Vlade Republike Srbije, 11.08.2016.


NaslovnaVestiOko 100 hiljada potpisalo peticiju da se novac za proslave preusmeri za...\nOrganizacija „Kreni-Promeni“ saopštila je u nedelju da je skoro 100.000 građana potpisalo njihove peticije da se sredstva izdvojena za novogodišnje proslave preusmere za lečenje bolesne dece.\nU saopštenju te organizacije se navodi da je nekoliko lokalnih samouprava odlučilo da novac preusmeri na taj način, a da će proveriti navode gradova i opština koje su im odgovorili da „ne postoje sredstva opredeljena za proslavu novogodišnje noći“.\n„Nakon pokretanja peticije za Beograd na platformi Kreni-Promeni, javio se veliki broj građana sa željom da isti zahtev pokrenu i u svojim mestima. Peticije su pokrenute u 24 grada, a nakon kampanje devet gradova je odlučilo da u skladu sa zahtevima peticije preusmere novac za lečenje dece: Užice, Kragujevac, Pirot, Vladičin Han, Veliko Gradište, Zrenjanin, Subotica, Sombor, Vranje“, navodi se u saopštenju.\n„Kreni-Promeni“ dodaje i da su podneli zahtev za pristup informacijama od javnog značaja od gradova koji tvrde da nemaju tu stavku u budžetu, poput Beograda, kako bi proverili koliko je novca predviđeno za finansiranje kulturnih, zabavnih ili promotivnih manifestacija u vezi sa Novom godinom, kao i koliko se novca troši na novogodišnju rasvetu.\n„Očekujemo da u ovim teškim vremenima i drugi gradovi slede primer devet gradova koji su poslušali apel građana i sredstva opredeljena za proslave koje se neće desiti usmere na lečenje dece“, zaključuje se u saopštenju.\nPRIJEPOLJE (Građanin): Prostačko ponašanje novinara


Kazne za roditelje koji ne vakcinišu decu do 150.000 dinara – Studio B\nObjavljeno: 23.02.2016. 17:02 Izmenjeno: 23.02.2016. 17:02\nRoditelji ili staratelji koji ne budu vakcinisalil svoju decu biće kažnjeni novčano od 30.000 do 150.000 dinara, predviđeno je Predlogom zakona o zaštiti stanovništva od zaraznih bolesti, o kojem bi sutra trebalo da glasaju narodni poslanici.\nPrema rečima ministra zdravlja Zlatibora Lončara, donošenjem ovog zakona obezbeđuje se „visok nivo zaštite života i zdravlja ljudi, sprečavanje i suzbijanje zaraznih bolesti, kao i njihovo odstranjivanje i iskorenjivanje“.\nTakođe i za putnike u međunarodnom saobraćaju, protiv žute groznice i drugih zaraznih bolesti po zahtevu zemalja u koje se putuje. Obrazlažući Zakon o javnom zdravlju, o kojem će sutra glasati poslanici u Skupštini Srbije, Lončar je rekao da je cilj tog akta očuvanje i unapređenje zdravlja stanovništva.\n„Treba da se postigne primena pristupa zdravlja u svim politikama EU i SZO, kao i osnaživanje jedinica lokalnih samouprava za sprovođenje aktivnosti iz oblasti delovanja javnog zdravlja“, rekao je Lončar.


Bukove šume na Tari nominovane za Uneskovu listu svetske prirodne baštine - OGLASNA TABLA - INFO\nBukove šume na Tari nominovane za Uneskovu listu svetske prirodne baštine\n11 новембра, 2020 055\nBajina Bašta – Nakon što su se srednjovekovni stećci koji se nalaze u dolini reke Drine kod Bajine Bašte, našli na listi Svetske kulturne baštine, sada bi se na još jednoj sličnoj mogle naći i bukove šume koje rastu na netaknutim padinama planine Tare. Bukove šume u okviru nacionalnih parkova Fruška gora, Tara i Kopaonik nominovane su za dobra svetske prirodne baštine UNESCO-a i Srbija će sa još 12 evropskih zemalja biti uvrštena u sklop prekograničnog dobra “Drevne i netaknute bukove šume Karpata i drugih regiona Evrope”.\n„Na Tari su nominovane komponente Zvezda i Rača na površini od oko 2000 hektara. Zvezda sadrži jednu od retkih preostalih populacija Pančićeve omorike u kanjonu reke Drine u reliktnoj šumskoj asocijaciji bukve, jele i smrče. Komponenta Rača obuhvata reliktnu šumsku podasocijaciju bukve i oraha u najnižem delu klisure reke Rače. Ove komponente se već nalaze u okviru postojećih lokaliteta prvog stepena zaštite koji podrazumevaju strogu zaštitu tako da praktično neće biti izmena u režimu upravljanja korišćenja“, rekao je Dragić Karaklić direktor Nacionalnog parka Tara.\n„Nominacija zaštićenih područja u Srbiji sa izuzetnim bukovim šumama za svetsku prirodnu baštinu dokaz da je priroda u našoj zemlji očuvana i jedinstvena u evropskim i svetskim razmerama a, učešće predstavnika republičkih i pokrajinskih i opštinskih organa korz podršku nominaciji potvrđuje spremnost države da obezbedi uslove za proglašenje prvog dobra prirodne baštine“, rekao je Dragišić.\nDvoje eksperata iz inostranstva posetili su nominovane lokalitete u Srbiji kako bi izvršili evaluaciju srpskih bukovih šuma. Posetu nezavisnog eksperta IUCN-a i predstavnika Koordinacione kancelarije organizovao je Zavod za zaštitu prirode Srbije, u saradnji sa upravljačima nominovanih zaštićenih područja – JP „Nacionalni park Fruška gora“, JP „Nacionalni park Tara“ i JP „Nacionalni park Kopaonik“ i Pokrajinskim zavodom za zaštitu prirode.\nNakon uspešno sprovedene evaluacione posete nominovanim komponentama u Srbiji, kao i u ostalim državama koje su učestvovale u ovoj nominaciji – Bosni i Hercegovini, Češkoj, Francuskoj, Italiji, Crnoj Gori, Severnoj Makedoniji, Poljskoj, Slovačkoj i Švajcarskoj, nezavisni eksperti o će dostaviti svoje izveštaje Panelu za svetsku baštinu u okviru IUCN-a, koji će na osnovu toga dostaviti konačnu preporuku Komitetu svetske baštine na proleće 2021. godine. Na sledećem zasedanju Komiteta, planiranom za sredinu naredne godine, države članice Komiteta će glasati po pitanju ove nominacije kada očekujemo da će novo proširenje.\nGZS/RINA/Bukove šume na Tari nominovane za UNESKO Listu/ Foto: NP Tara


Zašto Ivica Dačić govori o Vojvodini sa pozicije šefa diplomatije? – Balkanekspresrb.rs\nDanašnja izjava Ivice Dačića je klasična propaganda čiji je cilj po svoj prilici da satanizuje borbu za punu autonomiju Vojvodine. Toj propagandi su inače skloni i on i nekolicina funkcionera stranke koju predstavlja kada govore da je „Vojvodina autonomija u Srbiji a ne protiv Srbije“, kao da bilo ko tvrdi drugačije pa su oni tu da brane. To je oproban metod iz Miloševićevog vremena, da se Srbija „brani“ od nečega ili nekoga ko je ni ne napada\nNOVI SAD .- Potpredsednik Lige socijaldemokrata Vojvodine Đorđe Stojšić u pisanoj izjavi medijima postavlja pitanje gde je to Ivica Dačić pročitao da se u Vojvodini najavljuje referendum o odvajanju Vojvodine od Srbije?\n“I, zašto o Vojvodini govori sa pozicije ministra inostranih poslova republike Srbije, kada je AP Vojvodina sastavni deo Republike Srbije? Ako je i govorio na konferenciji za novinare nakon susreta sa šefom poljske diplomatije, o tome je morao da vodi računa,kaže Stojšić i dodaje: “Jedino što Ivica Dačić radi kao ministar spoljnih poslova jeste to da svađa Srbiju sa bivšim federalnim jedinicama SFRJ. Ali, neće mu uspeti da posvađa i Vojvodinu i Srbiju.\nNjegova današnja izjava je klasična propaganda čiji je cilj po svoj prilici da satanizuje borbu za punu autonomiju Vojvodine. Toj propagandi su inače skloni i on i nekolicina funkcionera stranke koju predstavlja kada govore da je „Vojvodina autonomija u Srbiji a ne protiv Srbije“, kao da bilo ko tvrdi drugačije pa su oni tu da brane. To je oproban metod iz Miloševićevog vremena, da se Srbija „brani“ od nečega ili nekoga ko je ni ne napada.\nU međuvremenu, Ivica Dačić je predsednik stranke u Vladi Republike Srbije čiji su kadrovi učinili dosta na usporavanju evropskog puta, poput doskorašnje ministarke poljoprivrede Snežane Bogosavljević Bošković.\nU svakom slučaju, ako se odlučimo za referendum, konsultovaćemo ga, jer je kao Miloševićev portparol imao veliko iskustvo u organizaciji nekoliko referenduma zaključno sa onim da li raspisati izbore do učešća stranih posmatrača na Kosovu”, navodi potpredsednik LSV Đorđe Stojšić.(Press LSV)♦\nTagsIvica Dačić Đorđe Stojšić\nBeograd: Uhapšen silovatelj


Keri u Kairu, SAD debokirale dio pomoći Egiptu\nAmerički državni sekretar Džon Keri doputovao je u nedjelju u iznenadnu posjetu Kairu, javile su agencije.\nPovodom posjete američkog zvaničnika od nekoliko časova, američki zvaničnici su saopštili da su SAD deblokirale 572 miliona pomoći za Egipat.\nKeri će se u glavnom gradu Egipta sastati sa predsjednkom Abdelom Fatahom el-Sisijem koji je zakletvu položio prije dvije sedmnice, manje od godinu dana otkako je s vlasti svrgnut i uhapšen prethodni predsjednik Muhamed Mursi.\nNa sastanku Kerija i El-Sisija će biti riječi o "taktikama" i politici\negipatske vlade koji su, prema ocjeni Vašingtona, podijelili egipatsko društvo. Američki zvaničnici istovremeno ističu da Egipat "prolazi kroz vrlo tešku tranziciju".\nKeri je u posjetu stigao dan pošto je sud u Egiptu potvrdio smrtne presude za više od 180 islamista, uključujući i lidera Muslimanskog bratstva, Muhameda Badija. U Egiptu je od aprila organizovano više protesta zbog izricanja grupnih smrtnih presuda.\nKako je u nedjelju saopšteno, Vašington je, nakon što je za to dobio zeleno svjetlo u Kongresu, deblokirao 572 miliona dolara pomoći Egiptu, od ukupno 1,5 milijarde dolara pomoći suspenodvane u oktobru prošle godine.\nU aprilu su američki zaničnici najavili da će pomoć biti deblokirana, uključujući i slanje 10 borbenih helikoptera kao podršku egipatskoj vojsci u borbi protiv džihadista. Tih deset helikoptera tipa "apač" još nije isporučeno.


Suzana Mančić je, naime, postala žrtva sajber kriminala, a nije krila da joj nimalo nije svejedno zbog onoga što joj se desilo.\n- Sinoć oko ponoći mi je hakovan telefon - započela je Suzana, pa objasnila šta je usledilo.\n- Ukoliko ste primili poruke čudne sadržine ili linkove, ne otvarajte, sadrže viruse i uznemirujući su. Ukoliko ste i vi meta prijavite slučaj policiji, jer sam ja to već uradila - obratila se Suzana Mančić svima koji su u kontaktu sa njom, saznaje "Blic".\nSELI SE U NJUJORK? Nada Macura pokreće PRIVATNI BIZNIS, a nedavno joj se dogodilo nešto što ju je ostavilo BEZ TEKSTA\nAdam Đogani POBESNEO u Zadruzi zbog Marijane, URLAO I BACAO sve što mu se našlo na putu (VIDEO)\nGlumac se na ulicama Beograda pojavio ovako obučen, građani se okretali za njim, a evo šta je PRAVI RAZLOG\nPodsetimo, veliki broj poznatih ličnosti bio je meta hakera, poput Aca Pejovića, Lepe Brene, Sanje Marinković i drugih, a često su se obraćali nadležnima, u želji da im pomognu.\nPREMINULA POZNATA VODITELJKA Sudarila se sa kamionom i izgubila život u 35-oj godini\nPevačica Andreana Čekić, kuma Darka Lazića, oglasila se na društvenim mrežama povodom njegovog teškog stanja nakon saobraćajke u Brestaču kod Pećinaca, koju je doživeo pre dva dana.


Osvježeno 4. maj/svibanj, 2020.\nEvropska unija obećala je danas da će izdvojiti milijardu evra za globalno istraživanje vakcina i lečenja COVID-19, izjavila je predsjednica Evropske komisije Ursula fon der Lajen.\nNemačka kancelarka Angela Merkel izjavila je da će Nemačka za istraživanje izdvojiti 525 miliona evra i da će nastaviti da plaća svoje obaveze kada se radi o globalnom zdravlju u vrednosti od 1,3 milijarde evra.\nFrancuski predsjednik Emanuel Makron rekao je da će Francuske za istu svrhu izdvojiti 500 miliona evra, dok je premijer Norveše Erna Solberg istakla da će Oslo izdvojiti milijardu evra.\nSvetski lideri su najavili da će na virtuelnom samitu u ponedeljak pokušati da prikupe nekoliko milijardi evra za istraživanje vakcine protiv korona virusa, zatim pronalaska efikasnijih terapija i testova, javlja AP.\nCilj ovog skupa je da obezbedi četiri milijarde evra za istraživanje vakcine, dve milijarde za tretmane i 1.5 milijardu evra za testiranje. Zvaničnici kažu da je ova cifra samo početak s obzirom da će biti potrebno mnogo više u narednim mesecima za proizvodnju i distribuciju.\nU saopštenju uoči sastanka, lideri Francuske, Nemačke, Italije, Norveške i najviši zvaničnici EU su istakli da će većina novca biti usmerena kroz postojeće globalne zdravstvene organizacije, te da neće biti uspostavljena nova institucionalna struktura za tu namenu.\n„Ako uspemo da razvijemo vakcinu koju proizvodi svet za ceo svet, to će biti jedinstveno globalno javno dobro za 21. vek. Zajedno sa našim partnerima, obavezujemo se da ćemo ih učiniti dostupnim i pristupačnim za sve,“ navodi se u saopštenju.\nNa ovom skupu će govoriti i lideri Australije, Kanade, Izraela, Japana, Jordana, Južne Afrike, Turske i kineski ambasador u EU.\nEvropski zvaničnici su bili u kontaktu i sa Belom kućom oko učešća, ali američki zvaničnici neće učestovati na video konferenciji, prenosi AP.\nOko 100 istraživačkih grupa radi na razvoju vakcine, a oko desetak je u početnim fazama testiranja na ljudima. Međutim, za sada ne postoje indicije kada bi ona mogla biti pronađena.\nGlavni američki ekspert Entoni Fauči (Anthony Fauci), upozorio je da čak i ako bi sve prošlo u savršenom redu, razvoj vakcine u narednih 12 do 18 meseci bi trebalo smatrati rekordnom brzinom.\nZvaničnici EU navode da je cilj da se prikupi, ne samo u ponedeljak, 7,5 milijardi evra za istraživanja vakcine koja su počela krajem januara.\nDosada je u svetu zaraženo oko 3,5 miliona zaraženih i više od 247 hiljada preminulo od ovog virusa, prema podacima Institua Džon Hopkins. Međutim, kako piše AP, zbog malog broja testova razmere pandemije su mnogo veće.


RADI SIGURNOSTI PREDIZBORNE KAMPANJE U BiH: Velika Britanija šalje dodatne vojnike u sklopu pojačanja EUFOR-a - GlobalCir\nVelika Britanija poslat će pojačanje vojnicima Evropske unije u Bosni i Hercegovini, odlučila je vlada ove zemlje.\nKako prenosi dnevni list „The Times“, u BiH će, pred predstojeće opće izbore, stići novih 40 britanskih vojnika. Njihov zadatak će biti da brinu o sigurnosti tokom stranačke kampanje.\nGevin Vilijamson (Gavin Williamson), ministar odbrane Velike Britanije, ovu će odluku objasniti na predstojećem ministarskom sastanku u NATO-u, gdje će se susresti s kolegama iz ostalih 27 država članica EU.\n– Ovaj angažman pokazuje naše opredjeljenje da osiguramo da izbori u BiH budu slobodni i pošteni i da na njih ne može utjecati ni negativna kampanja Rusije kojoj svjedočimo širom Evrope – prenosi „The Times“ njegove riječi.\nŠTAB EUFORA ODGOVORIO NA UPITE MEDIJA: Britansko pojačanje nije usmjereno protiv Rusije


Održan sastanak stručnog radnog tela koordinacije Nacionalnih saveta nacionalnih manjina\nMonday, 29 January 2018 19:18\nNovom Sadu, u petak 27. januara, održan je sastanak radnog tela za odgovarajuću zastupljenost pripadnika nacionalnih manjina u javnom sektoru i javnim preduzećima u okviru Koordinacije nacionalnih savjeta nacionalnih manjina.\nGlavne teme sastanka bile su zastupljenost pripadnika nacionalnih manjina u javnom sektoru i javnim preduzećima vezano za ostvarivanje manjinskog Akcionog plana u okviru pregovaračkog poglavlja 23. kao i za izradu pravnog okvira za zaštitu i ostvarivanje prava nacionalnih manjina.\nJednoglasno su doneti sledeći zaključci:\nReviziju Akcionog plana za zaštitu prava nacionalnih manjina (uključivanje svih predloga nacionalnih manjina i obrazloženje zašto neki od predloga nisu prihvaćeni);\nRevizija manjinskih zakona koji su u javnoj raspravi (tražiti povlačenje zakona iz procedure);\nRevizija, izmena i dopuna Akcionog plana za poglavlja 23. i 24. za pristupanje Srbije Evropskoj uniji sa ciljem da se ugrade konkretni predlozi i zahtevi legitimnih predstavnika nacionalnih manjina;\nIzvršiti usaglašavanje zaposlenih sa nacionalnom strukturom stanovništva u državnim organima, na svim nivoima vlasti (republički, pokrajinski i lokalni nivo). Povodom ove aktivnosti potrebno je da Koordinacija ispred svih nacionalnih saveta zatraži podatke od Republičkog zavoda za statistiku i nadležnih ministarstava o zastupljenosti manjina u ovim institucijama;\nPredloge, zahteve i stavove nacionalnih manjina potrebno je da Koordinacija dostavi predstavnicima Evropske unije u Beogradu i zatraži da isti budu dostavljeni Evropskim institucijama u Briselu;\nSastanku su prisustvovali: Hasim Mekić ispred Bošnjačkog nacionalnog vijeća, Joakim Hrubenja, ispred rusinskog nacionalnog saveta, Jelena Jovanović, ispred romskog nacionalnog saveta i Jozef Mahaček, ispred češke nacionalne manjine.\nRead 469 times\tLast modified on Wednesday, 31 January 2018 09:28\nMore in this category: « Obeležen Međunarodni dan sećanja na žrtve holokausta Susreti nastavnika romskog jezika »


07.11.2019 u 13:52\nNovi ruski kodirektor Rusko-srpskog humanitarnog centra\nNiš - Novi kodirektor Rusko-srpskog humanitarnog centra je Andrej Mančenkov, dosadašnji zamenik načelnika Nacionalnog centra za upravljanje u kriznim situacijama Ministarstva za vanredne situacije Rusije, saopšteno je u Nišu. Novi koodirektor i načelnik Departmana ruskog Ministarstva za vanredne situacije za međunarodnu saradnju Vladimir Salavjov sastali su se u Gradskoj kući u Nišu i naveli da veruju da taj centar ima perspektivu jer se bavi spasavanjem ljudi u vanrednim situacijama. Mančenkov je rekao da postoji „čvrsta uverenost” ruske strane u dalji uspešan rad Centra u Nišu i u „uvođenje novih elemenata” u njegov rad. „Na mom predstavljanju u Ministarstvu unutrašnjih poslova u Beogradu i Ambasadi Rusije videlo se pozitivno raspoloženje. Bilo je mnogo komplimenata za sve što\n06.11.2019 u 16:43\nStefanović za jačanje Srpsko-ruskog humanitarnog centra\nPotpredsednik vlade Srbije i ministar unutrašnjih poslova Nebojša Stefanović razgovarao je sa ambasadorom Ruske Federacije Aleksandrom Bocan-Harčenkom o nastavku saradnje dveju zemalja u oblasti vanrednih situacija, saopšteno je iz MUP-a Srbije. Stefanović je istakao značaj dosadašnje saradnje u ovoj oblasti, posebno kroz rad Srpsko-ruskog humanitarnog centra (SRHC) koji je predstavljao podršku pripadnicima Sektora za vanredne situacije MUP-a Srbije tokom prethodnih godina u suočavanju sa poplavama, požarima i drugim elementarnim nepogodama. Ministar je istakao da bi, osim njegove humanitarne uloge kroz reagovanje u kriznim situacijama, trebalo dodatno razvijati kapacitete Srpsko-ruskog humanitarnog centra, tako što bi dobio i ulogu trening centra u cilju dodatnog obučavanja i usavršavanja\n06.11.2019 u 16:02\nRusija Srbiji isporučuje 'pancir' uprkos upozorenju SAD\nAmerička agencija AP izvestila je danas da će Rusija Srbiji isporučiti sofisticirani antiraketni sistem „pancir”, bez obzira što su SAD upozorile na moguće sankcije u tom slučaju. AP je prenela vest ruske agencije Tas s da će sistem „pancir-S” biti isporučen Srbiji „u narednih nekoliko meseci u skladu sa potpisanim ugovorom”. Američka agencija navodi da je predsednik Srbije Aleksandar Vučić sinoć potvrdio da Srbija kupuje odbrambeno oružje od Rusije, ali da želi da izbegne američke sankcije ili bilo kakvu vrstu konfrotacije sa SAD. „Srbija se naoružava, jer je slobodna zemlja okružena državama članicama NATO sa kojima želimo prijateljske odnose”, rekao je Vučić, dodajući da ne želi da dozvoli da Srbija „bude slaba kao što je bila 90-ih godina”. Specijalni izaslanik SAD za\n05.11.2019 u 17:44\nČanak: Srbija u Evroazijskoj uniji može da bude samo privezak\nPredsednik Lige socijaldemokrata Vojvodine Nenad Čanak kazao je da je Evroazijska unija napravljena iz razloga da bi Rusija ponovo napravila neki sovjetski blok kao Ruski savez za 21. vek. Čanak je za televiziju O2 rekao da Srbija u Evroazijskoj uniji može da bude „samo privezak”. Govoreći o poseti Metjua Palmera Beogradu, Čanak je ocenio da je on karijerni diplomata i da se ne može zavarati „nikakvim pametnim rečima”. „Verujem da je on blagonaklon prema Srbiji”, rekao je Čanak o Palmeru. Čanak je ocenio da bojkot predstojećih izbora, koji je najavio jedan deo opozicije, predstavlja, kako je naveo, opasniju varijantu akcije „beli listići” sa predsedničkih izbora 2012. godine. „Beli listići su držali pet odsto biračkog tela koji je na vlast doveo Tomislava Nikolića. Bojkot je još\n02.11.2019 u 10:13\nPalmer: SAD zabrinute zbog raspoređivanja ruske vojne opreme u Srbiji\nSKOPLjE - Specijalni izaslanik SAD za Zapadni Balkan Metju Palmer rekao je da su SAD zabrinute zbog raspoređivanja ruske vojne opreme na teritoriji Srbije i istakao da bi mogućnost da Srbija nabavi značajne ruske vojne sisteme mogla da bude rizik za uvođenje sankcija. „Nabavka ruskog naoružanja od strane Srbije predstavlja rizik za uvođenje sankcije i mi se nadamo da će naši srpski partneri biti pažljivi po pitanju bilo kakve transakcije te vrste.” Komentarišući srpsko-rusku vojnu vežbu „Slovenski štit” koja je bila realizovana prošle nedelje, Palmer je rekao da SAD i Srbija imaju odličnu odnose u oblasti vojne saradnje, te da je SAD najbolji vojni partner Srbije. „Mi realizujemo zajedničke vežbe, imamo snažnu saradnju između Vojske Srbije i Nacionalne garde Ohaja koja\n31.10.2019 u 15:29\nKakvi su leteći vatrogasci potrebni Srbiji (FOTO)\nSrbija bi sa desetak operativnih helikoptera opremljenih vedrima za nošenje vode mogla da se izbori sa vatrenim stihijama koje sve češće pustoše šume, kao što se to dešavalo tokom minulih dana Miholjskog leta. Tako bi na primer, deset helikoptera poput Mi-8 ili Mi-17, sa vedrima koja zahvataju po tri i po tone vode, u samo jednom naletu mogli da dopreme do 35 tona vode. Podvesno vedro za helikopter Mi-8 (Foto A, Vasiljević) Vojska Srbije sada i ima više od deset takvih helikoptera, ali tri Mi-17 nedavno isporučena iz Rusije još nisu u operativnoj upotrebi, a i neophodno je obezbediti i odgovarajući broj podvesnih vedara. Helikopteri MUP-a Srbije tipa „bel 212”, koji su upotrebljavani na gašenju požara ovih dana, imaju znatno manju nosivost. Helikopteri „bel 212” MUP-a Srbije (Foto\n29.10.2019 u 11:11\nRuski avion Il-76 će gasiti požar na Staroj planini\nSrbija je zatražila pomoć Rusije u gašenju požara na Staroj planini, u kojem za sada nisu ugroženi ljudski životi i imovina, rekao je načelnik Sektora za vanredne situacije Predrag Marić i dodao da se očekuje da će ruski avion „Iljušin 76” stići u Srbiju u narednih dana, prenosi Sputnjik. Marić je za TV „Pink” rekao i da je upućen zvanični dopis Ministarstvu za vanredne situacije Rusije za angažovanje najvećeg aviona za gašenje šumskih požara „Iljušina 76”. (Foto Odbranimo reke Stare planine) „To je njihov, ali možda i u svetu, najbolji avion za gašenje požara. Reč je o letelici koja nosi 42 tone vode, ima 10 članova posade. Očekujemo u narednih dan ili dva da taj avion dođe u Srbiju i da se uključi u akciju gašenja iz vazduha, što će našim ljudima znatno olakšati posao”, rekao je\n17.01.2022 u 16:51\nAustralija priznala rusku vakcinu pošto je prethodno vratila sve tenisere koji su je primili\n17.01.2022 u 16:50\nMoskva razočarana trenutnim rusko-nemačkih odnosa


Grad raspisao konkurs za finansiranje projekata NVO u 2015. godini\nVeliki broj predstavnika nevladinih organizacija i udruženja građana u Zrenjaninu prisustvovao je radnom sastanku na kom su izneti detalji Konkursa za raspodelu sredstava za finansiranje ili sufinansiranje programa i projekata.\nKonkurs traje od 24. januara do 7. februara, a zbog ranijih čestih grešaka u prikupljanju dokumentacije i pisanju samih projekata, predstavnicima organizacija obratili su se zamenik gradonačelnika Saša Santovac, gradska većnica Dubravka Bengin Bulovan i načelnica Odeljenja društvenih delatnosti Olivera Lisica.\n– Cilj nam je da što više nevladinih organizacija aplicira, i da realizacijom projekata život u Zrenjaninu postane sadržajniji. Danas vršimo edukaciju kako biste pravilno konkurusali, ali i opravdali sredstva koja vaše organizacije i udruženja budu dobila. Za finansiranje udruženja i nevladinih organizacija ove godine predviđeno je 10 miliona dinara, a za programske aktivnosti organizacija još 17 miliona dinara, rekao je zamenik gradonačelnika.\nJedna od obaveza nevladinih organizacija i udruženja jeste da projekat za koji budu dobili novac, bude realizovan do kraja 2015. godine. Takođe, jedna organizacija ili udruženje imaju pravo da konkurišu najviše za dva projekta.\nPrema rečima Dubravke Bengin Bulovan, sredstva će biti raspoređena za više oblasti – socijalnu zaštitu, boračko invalidsku zaštitu, za interno raseljena lica sa Kosova i Metohije, pomoć starima, zdravstvenu zaštitu, promovisanje ljudskih i manjinskih prava, obarozavanje, nauku, informisanje, zaštitu životne sredine, zaštitu životinja, zaštitu potrošača, borbu protiv korupcije.\n– Vrlo često nevladine organizacije nemaju novac da finansiraju ekonomistu, pravnika, projekt menadžera, i zato mi želimo da vam izađemo u sustret i olakašamo prikupljanje dokumentacije i samo konkurisanje za finansiranje i sufinansiranje projekata, rekla je Bulovan Bengin.\nKonkurs se već sada može pronaći na sajtu grada Zrenjanina, a od sutra će na istom mestu biti i pravilnik za konkurisanje sa smernicama koje će aplikantima pomoći da što bolje pripreme svoje projekte.\nTagovi:finansirane, nvo, projekti, projektna dokumentacija


Mladi košarkaši selekcije RS održali kontrolni trening u Trebinju | Trebinje Live\nMladi košarkaši selekcije RS održali kontrolni trening u Trebinju\nU Trebinju je održan kontrolni trening u košarci za dječake rođene 2004. i 2005. godine regije Hercegovina-Romanija, koji su vodila dva trenera iz Trebinja - Đorđe Ninković za 2004. godište i Mirko Kovačević 2005. godište.\nTrener u KK "Leotar" Đorđe Ninković je i prošle godine bio selektor RS U-14.\n"Naporan rad i trud se uvijek isplate i za mene je ovo velika čast i izazov. Prošle godine sam vodio ovu selekciju na turnir i većinom poznajem ove dječake i oni su napredovali u odnosu na prošlu godinu", rekao je Ninković.\nIako se očekivalo po 20 dječaka u svakoj kategoriji iz Čajniča, Rogatice, Gacka, Nevesinja, Sokoca, Bileće, Trebinja, pojavuilo se samo šest u jednoj i devet u drugoj kategoriji.\nTreneri Kovačević i Ninković se nadaju na sljedećem okupljenju većem broju košarkaša, jer su oni budućnost ovog sporta u Republici Srpskoj i šire.\nMjesna zajednica Zasad domaćin Ilindanskog turnira u basketu za najmlađe Trebinjce\nSahranjen Dušan Ivković - Šest velikana YU košarke nosili Dudin kovčeg\nJokić uništio Hjuston\nKošarkaš Nikola Ćirković - Mladim igračima je bolje da se razvijaju "kod kuće" nego u inostranstvu\nTurnir na radost mališana ali i košarke\nMladi košarkaši Leotara pobjednici "Novogodišnjeg turnira"


Promotivni koncert Orkestra harmonika Kragujevac - Kragujevac online - Sve o gradu na jednom mestu\nTrenutno se nalazite na strani: Vesti Info Kultura Promotivni koncert Orkestra harmonika Kragujevac\nsreda, 18 april 2018 08:02\tKragujevac Online\nPromotivni koncert Orkestra harmonika Kragujevac održaće se u nedelju, 22. aprila u 12:00 časova u sali Beogradske filharmonije. Orkestar harmonika Kragujevac je nastao 2014. godine i jedan je od značajnijih orkestara akordeonista u sferi ozbiljne muzike. Čine ga najuspešniji učenici odseka za harmoniku srednje muzičke škole „dr Miloje Milojević“ u Kragujevcu, profesori ove škole i studenti Filološko- umetničkog fakulteta Univerziteta u Kragujevcu predvođeni profesorom Bojanom Špicom.\nPored akordeonista orkestru se po potrebi pridružuju i umetnici na drugim instrumentima, što dodatno utiče na kreativan stvaralački proces i otvaranje širokog prostora za sticanje profesionalnog umetničkog iskustva. Orkestar harmonika Kragujevac promovisaće 22.aprila svoj prvi album „Pad Berlina“. Ovo muzičko izdanje jedno je od dva izabrana na konkursu u okviru projekta Studentskog kulturnog centra Kragujevac – Prvi CD, čiju je realizaciju pomogao i Grad Kragujevac.


Adriatic Metals u Varešu: Pronađena nova nalazišta zlata i srebra - IlijasNet\nIlijasNet/BiH/Adriatic Metals u Varešu: Pronađena nova nalazišta zlata i srebra *Arhiva\nAdriatic Metals u Varešu: Pronađena nova nalazišta zlata i srebra *Arhiva\nAustralska kompanija „Adriatic Metals“, koja već pola godine u Varešu radi na pronalasku zlata, srebra i baznih metala, na prostoru ovog grada otkrila je nova izdašna nalazišta.\n“Ovi rezultati koji su objavljeni, nastavljaju pokazati ne samo izuzetnu ocjenu, kontinuitet i debljinu mineralizacije u Rupici. Naš fokus početkom 2019. godine će biti proširenje zona visokog stepena na sjeveru i jugoistoku, kao i poboljšanje našeg razumijevanja sistema između sjevernog dijela Rupice i Juraševca-Brestića. U Rupicu ćemo proglasiti prvu procjenu resursa u prvoj polovini ove godine”, kazao je izvršni direktor Geraint Harris, prenosi portal The West Australian.\nOva kompanija, inače, s poslovima kopanja u Varešu započela je u maju 2018. godine, a dosadašnji rezultati pokazali su kako bi itekako isplativo bilo otvaranje novog rudnika u Varešu za jednu ili sve pronađene rude, što bi itekako utjecalo i na ekonomiju BiH.\nNavodno, upravo zbog ovog otkrića australska kompanija trebala bi u istraživanje uložiti 10 miliona dolara.


28 Nov 2021 - 19:34 Sport Link\nVilijams, koji je do septembra prošle godine bio na čelu britanskog tima, u petak je primljen u bolnicu, gde je preminuo dva dana kasnije, okružen porodicom, prenosi Sport Klub.\nVilijams je više od pola veka radio u Formuli 1 kao šef ekipe, što ga čini najdugovečnijim funkcionerom u istoriji šampionata. U tom periodu je vodio dva tima, a drugi koji se i dalje takmiči pod imenom Vilijams pod njegovim vođstvom je osvojio sedam titula u konkurenciji vozača, kao i devet među konstruktorima.\nSer Frenk je, inače, 1986. godine doživeo teške povrede kičmene moždine u saobraćajnoj nesreći, zbog čega je ostatak života proveo u invalidskim kolicima, ali ga to nije odvojilo od Formule 1. Tek pre devet godina je vođenje timom predao svojoj ćerki Kler, koja je imala ulogu zamenice šefa tima, dok je on zadržao funkciju prvog čoveka Vilijamsa. Porodica Vilijams prošle godine je odlučila da proda tim i napusti Formulu 1 posle niza finansijskih problema poslednjih sezona, a novi glasnik investiciona kompanija Dorilton Kapital odlučila je da zadrži legendarno ime.\nNajveće uspehe Vilijams je ostvario osamdesetih i devedesetih godina prošlog veka, a titule su mu doneli redom Alan Džons, Keke Rozberg, Nelson Pike, Najdžel Mensel, Alen Prost, Dejmon Hil i Žak Vilnev. Vozači britanskog tima ostvarili su ukupno 114 pobeda – poslednju je Vilijamsuj doneo Pastor Maldonado na Velikoj nagradi Španije 2012. godine, a 313 puta su se našli na podijumu.\nOvogodišnji šampionat Formule 1 nastavlja se narednog vikenda trkom za Veliku nagradu Saudijske Arabije, uz direktne prenose na Sport Klubu.\nFoto: REUTERS/Joachim Herrmann


pink.rs | STEFANOVIĆ: Saradnja MUP-a sa bezbednosnim službama Rusije\nPotpredsednik vlade i ministar unutrašnjih poslova Nebojša Stefanović razgovarao je u Moskvi sa sekretarom Saveta bezbednosti Ruske Federacije Nikolajem Patruševim o saradnji dve države u suprostavljanju terorizmu, organizovanom kriminalu i ostalim bezbednosnim izazovima.\nNebojša Stefanović, koji boravi u radnoj poseti Rusiji, istakao je posle sastanka da je u prethodnom periodu započeta opsežna policijska saradnja i da MUP ima dobru saradnju sa bezbednosnim službama Ruske Federacije.\nStefanović je ukazao da je sa Patruševim razgovarao i o ugrožavanju bezbednosti i položaju srpskog naroda na Kosovu i Metohiji, saopštio je MUP Srbije.\nDobili smo podršku Rusije u našim nastojanjima da obezbedimo mir i stabilnost i da se realizuju dogovori poput formiranja Zajednice srpskih opština, koji su nam važni, ali i za očuvanje bezbednosti srpskog naroda, pre svega u delovima KiM u kojima nemaju potpunu bezbednost. Republike Srbija i Ruska Federacija po tim pitanjima imaju jedinistven stav i imaćemo podršku Rusije i u budućnosti", naglasio je Stefanović.\nRazgovarali smo o aktivnoj saradnji u suprotstavljanju izazovima terorizma, što nijedna država, ma koliko bila velika ili mala, ne može sama da reši- rekao je Stefanović ukazavši da je na tom polju Srbiji potrebna pomoć velikih sila u pogledu razmene informacija.


Svetsko prvenstvo u fudbalu Nemačka Archives - Sportska sećanja\nHome » Posts Tagged "Svetsko prvenstvo u fudbalu Nemačka"\nNavijačima Srbije i Crne Gore, Svetsko prvenstvo u Nemačkoj 2006. godine nije ostalo u najlepšem sećanju pošto je porazima od Holandije, Obale Slonovače i čuvenim deaklom od Argentine od 6:0 njihov tim završio kao poslednji u grupi. Iz te grupe C, dalje je kao prvoplasirana ekipa otišla Argentina i ukrstila se sa drugoplasiranim iz grupe D, a to je odmah iza Portugalije bio uvek neugodni Meksiko. Ovaj južnoamerički derbi odigrao se...\nNa kvalifikacionoj utakmici za Svetsko prvenstvo u Nemačkoj 2006. godine na “Filips” stadionu u Ajndhovenu sastale su se reprezentacije Holandije i Andore, a “Lale” su dobile rutinski taj meč sa 4:0. Na tom meču holandska “gol mašina” Rud van Nistelroj postigao je dva pogotka, ali meč nije obeležio na taj način.Pri rezultatu 3:0, u 82. minutu igre, Rud van Nistelroj je nakon duela sa protivničkim igračem u šesnaestercu Andore pao...\nTri žuta kartona na istom meču za Josipa Šimunića\nHrvatski reprezentativac Josip Šimunić jedini je fudbaler koji je na nekoj utakmici Svetskog prvenstva dobio čak tri žuta kartona! To se dogodilo 22. juna 2006. godine na Svetskom prvenstvu u Nemačkoj kad je engleski arbitar Grem Pol na susretu protiv Australije igraču “kockastih“ javne opomene pokazao u 61, 89. i 90. minutu. Sudija Pol je nakon što je Šimuniću pokazao drugi žuti, propustio da pokaže i crveni karton i ovog igrača...


Naslov komentara: Skill Arena 17.02.15 12:51\nSkill Arena je online multigaming zajednica,koja je prosla kroz mnoge padove i uspehe,istrpela je i ddos napade,i hackovanje,i udp floodove kao i mnoge stvari sto su pogodile ovu zajednicu, i posle svega jos je jaka i stabilna.\nOno sto sada cini ovu zajednicu jednom od jacih na balkanu je nas SAMP server koji ima tradiciju vise od godinu ipo dana! Sa Rekordom od 300 igraca i svakim danom 200+ online igraca omogucava sigurnu i pouzdanu igru!\nDanas na "SA" je sve stabilno, ddos napadi su prestali, serveri ne padaju, zajednica je jaka i potrebna je vasa pomoc,kako bi presli u "5 level" ili ti u 5. godinu Skill Arene.\nMnogo unikatnih mapa,sistema,bolji RP,sve su to neki razlozi za dolazak na ovaj server.Želite zabavu a i da RPate ??\nPlayers: 250 / 500\nMode: SA:RP v2.6\nNaslov komentara: Re: Skill Arena 09.03.15 14:24


Politika Vojvodine usmerena na ekonomski razvoj - PKS-RPK Novi Sad\nPredsednik pokrajinske vlade Igor Mirović istakao je danas u Beču da je Srbija napravila značajni napredak u sprovođenju reformi i stvaranju najpovoljnijih uslova za ulaganje, te da je cela politika Vlade Vojvodine usmerena na ekonomski razvoj.\nMirović je, na konferenciji „Istražite industrijski hab Srbije – Vojvodinu“, ukazao da je u budžetu za 2016. bila tek jedna četvrtina ukupnih sredstava usmerena na razvoj, a danas je u predloženom budžetu za 2018. određeno 40 odsto sredstava za investiranje u funkciju ekonomskog razvoja, što najbolje pokazuje orijentisanost vlasti.\nOn je kazao da je poseta organizovana u trenutku kada su odnosi Srbije i Austrije odlični, te da je okupljanje privrednika još jedan važan korak u produbljivanju dobre saradnje i još većem približavanju dveju država.\nMirović je istakao da je Austrija među zemljama koje prednjače po broju investicija u Srbiji, gde trenutno posluje preko 500 austrijskih kompanija, s uloženim kapitalom preko tri milijarde evra. On je dodao i da međusobna robna razmena između Srbije i Austrije beleži kontinuirani rast, te da značajnu ulogu u tome imaju i kompanije koje posluju u Vojvodini.\nPrema njegovim rečima, postoji mnoštvo faktora koji čine Srbiju i Vojvodinu interesantnim za investicije. S tim u vezi je ukazao da se Srbija nalazi na evropskom putu, da je upravo sada otvorila dva nova poglavlja, te da naša zemlja na tom putu donosi teške odluke.\nDalje je naveo ekonomski prosperitet, podsećajući da je poslednjih godina, kada je aktuelni predsednik Aleksandar Vučić bio premijer, Srbija ušla u period teških reformi, zakoračila u dugoročnu i predvidivu sferu ekonomskog prosperiteta, okončala je aranžman sa MMF koji je bio važan za otkrivanje crnih rupa u našoj ekonomiji, te napredovala na svim međunarondim listama, gde je nekada bila na začelju.\nGovoreći o potencijalima Vojvodine, Mirović je ukazao na poljoprivredu kao rastući sektor i da ima mnogo prostora za dodatno ulaganje u ovoj oblasti.\nTakođe je, kao oblast za ulaganje, naveo i turizam, zbog stalno rastućeg broja turista iz Kine, Izraela i susednih zemalja.Isto tako Mirović je podvukao i sektor inovacija kao veliki potencijal za ulaganja.Potpredsednik Pokrajinske vlade Đorđe Milićević osvrnuo se na mogućnosti unapređenje ekonomske saradnje pokrajine Vojvodine i Austrije.\nOn je naveo da je u novoj ekonomskoj politici u Vojvodini, poseban akcenat stavljen na industriju. „U ukupnom bruto domaćem proizvodu Vojvodine, koji se kreće oko 10 milijardi dolara, industrija učestvuje sa nešto više od 45 odsto“, kazao je Milićević dodajući da je Vojvodina trenutno ima 24 kompletno opremljene industrijske zone i 32 industrijske zone čija izgradnja je u toku.\nOn je dodao i da Pokrajinska vlada, u punom kapacitetu, podstiče nova ulaganja, kroz različite modele subvencionisanja, preko Razvojne agencije Vojvodine. Milićević je istakao da su Srbija i Vojvodina dobro mesto za ulaganje, te podsetio da Srbija beleži sa Austrijom stalni rast u trgovinskoj razmeni, koja bi ove godine mogla premašiti milijardu dolara.\nUčešće Vojvodine u toj razmeni je prošle godine bilo u vrednosti od 376 miliona dolara, a u prvih meseci ove godine već je skoro dostigla tu sumu sa 367 miliona dolara. Predsednik Privredne komore Vojvodine Boško Vučurević ukazao je da je u međusobnoj saradnji Austrije i Vojvodine najviše zastupljena prerađivačka industrija, koja čini 90 odsto ukupnog izvoza, a da je na drugom mestu trgovina i trećem poljoprivreda.\nTakođe je ukazao da Austrija u trgovinskoj razmeni Vojvodine sa svetom zauzima osmo mesto. Direktor Razvojne agencije Vojvodine Nikola Žeželj ukazao je na mogućnosti za investicije i potencijale Vojvodine, dodajući da je 30 kompanija iz Austrije već uložilo u ovu pokrajinu.\nBečki advokat Gabrijel Lansi iz advokatske kancelarije „Lanski, Gancger i partner“, koja je, zajedno sa firmom „Grimex“ organizovala ovaj skup, rekao je da je Srbija, zahvaljujući predsedniku Vučiću uspela da prodre na kinesko trzište i dovede kineske investitore, te da ima značajnu ulogu u strategiji „Jedan pojas, jedan put“, što Austriji nije pošlo za rukom.\nLanski je podsetio da se Vučić iz posete Kini vratio u Beogard sa projektima u vrednosti od 3,5 miliajrdi evra, te dodao da austrijska preduzeća imaju mogućnost preko Srbije da se uključe u tu saradnju sa Kinom.Ivan Gros iz „Grimex-a“ rekao je da je Vojvodina najrazvijeniji deo Srbije, sa velikim potencijalom u mnogim oblastima i pozvao austrijske kompanije na razmatranje ulaganja.\nBivši austrijski ambasador u Srbiji i nekadašnji visoki predstavnik međunarodne zajednice u Bosni i Hercegovini Volfgang Petrič, koji je vodio kroz konferenciju, pohvalio je odluku EU o otvaranju dalja dva poglavlja u pristupnim pregovorima.\nOn je ocenio da postoji suštinski napredak koji vidimo u teško vreme u kojem se nalaze EU i svet, čim je jasno dato do znanja koliko je važno da se sistemanstki radi na približavanju Srbije Uniji.\nTakođe je podvukao da je za privlačenje stranih investitora neophodna politička stabilnost, predvidljivost, ali i rad na obrazovanju i obuci radne snage. Istovremeno, kako je istakao, veoma je bitno da se spreči odliv mozgova, odnosno da se mora raditi na njihovom povratku.\nPetrič je konstatovao da je potencijal za ulaganja u Srbiju i Vojvodinu veliki. Više od 70 austrijskih i srpskih kompanija učestvovalo je na skupu u Beču razmatrajući mogućnosti za investiranje u Vojvodinu.\nMarihart: „Agrana“ grupacija ima ambicije da ulaže u Srbiju\nŠef austrijske „Agrana“ grupacije Johan Marihart izjavio je u Beču da ovaj koncern, čiji je godišnji obrt u visini od 2,6 milijardi evra, ima ambicije da ulaže u Srbiju.\nOn je, na skupu posvećenom prezentaciji ekonomskih potencijala Vojvodine, rekao da „Agrana“ vidi velike potencijale u šećeru, skrobu i voću.“Imamo veliko inetresovanje jer je srpska poljoprivreda visoko konkurentna. Pozicionirana je na tržištu sveta, a ujedno je bez genetski modifikovanih proizvoda“, objasnio je Marihart.\nOn je ukazao i da je važno što Srbija ima pristup tržištima EU, Rusije, kao i drugim velikim zemljama.Veliki potencijal za investicije vidi u proizvodnji skroba i bioetanola.Marihart je ukazao da su preduslovi za ulaganje, koji već većom merom postoje, politička stabilnost, predvidivost, ali i dobri ekonomski podaci, koje je stvorila vlada Srbije.\n„Mi ne ulažemo negde zbog niskih plata, pa se kasnije selimo na druge destinacije, već dolazimo sa velikim investicijama da bi dugoročno ostali“; podvukao je on strategiju ulaganja „Agrane“.\nPoreska uprava: Pojačaćemo kontrole izdavanja fiskalnih računa\nPoreska uprava Srbije najavila je da će biti dodatno pojačane kontrole evidentiranja prometa preko fiskalnih kasa, u cilju borbe…


Sastanak Cvijanović – Incko — Radio Velkaton : Radio Velkaton\n17. Aprila. 2019. Region\nSastanak Cvijanović – Incko\nPredsjednica Republike Srpske Željka Cvijanović razgovarala je danas u svom kabinetu sa delegacijom OHR-a, koju je predvodio visoki predstavnik u BiH Valentin Incko.\nSastanku je, pored Valentina Incka, prisustvovao i novoimenovani prvi zamjenik visokog predstavnika i supervizor za Brčko Majkl Skenlan, a razgovarano je o aktuelnoj političkoj situaciji u Republici Srpskoj i BiH.\nTokom sastanka sa delegacijom OHR-a, predsjednica Republike Srpske je istakla da su izbori u BiH održani prije više od šest mjeseci, te da je krajnje vrijeme da se formira novi saziv Savjeta ministara, kao i legitimna vlast na svim nivoima.\nPredsjednica Cvijanović je ovom prilikom naglasila da su institucije Republike Srpske u potpunosti posvećene procesu evropskih integracija, te dodala da je provođenje izbornih rezultata u BiH neophodan uslov za dobijanje kandidatskog statusa za ulazak u Evropsku uniju.\n13.08.2020 U Sloveniji 29 novozaraženih u zadnja 24 sata\n13.08.2020 Kacin: Hrvatska će se brzo naći na crvenoj listi\n12.08.2020 U Sloveniji 31 nova zaraza koronavirusom\n12.08.2020 Crna Gora: Prekršajni postupci protiv desetina osoba zb...


Prizren: Hapšenje zbog trgovine ljudima - 09.07.2016, Sputnik Srbija\nNa Kosovu nova hapšenja zbog trgovine ljudima. Prva racija obavljena je u junu u oblasti Peći. 09.07.2016, Sputnik Srbija\n14:41 09.07.2016 (Osveženo: 14:53 30.08.2021)\nKosovska policija je po nalogu tužioca Odeljenja za teška krivična dela Tužilaštva u Prizrenu uhapsila Albanca R. K. (1973) zbog trgovine ljudima i njemu je određen četrdesetosmočasovni pritvor.\nPodsetimo, početkom juna je u rejonu Peći uhapšeno sedam lica albanske nacionalnosti, takođe zbog trgovine ljudima.\nTokom policijske akcije izvršen je pretres kafea u kojem je, prema sumnjama policije, obavljana trgovina ljudima, kada je i uhapšeno pet lica iz Albanije — četiri Albanke i jedan Albanac, kao i jedan Albanac sa Kosova.\nIstovremeno, identifikovana je jedna žrtva trgovine ljudima, dodaju iz KPS-a, te je zaplenjen i dokazni materijal — novac u vrednosti od 1.195 evra, sedam mobilnih telefona, kao i jedan laptop sa podacima koji se odnose na slučaj.


Prodaja oružja Saudijcima nije krivično djelo, zalagaću se da prodamo još\n20.09.2019 / 11:08 Regija - Aleksandar Vučić\nProdaja oružja Saudijskoj Arabiji je dozvoljena i zalagat ću se da što više oružja prodamo, izjavio je predsjednik Srbije Aleksandar Vučić gostujući na TV Pink.\nOsvrnuvši se na optužbe da je u prodaji oružja, koje kupuje po povlaštenoj cijeni, učestvovao i Branko Stefanović, otac ministra unutrašnjih poslova Srbije Nebojše Stefanovića, Vučić je pozvao one koji o tome govore da ako imaju dokaze da je počinjeno krivično djelo neka ih dostave, a ako nemaju poručio im je da prestanu o tome da pričaju.\nGovoreći o narednim izborima, Vučić je rekao da su izborni uslovi u Srbiji danas mnogo bolji nego 2012., čistiji je birački spisak, a opozicione stranke, kako je kazao, lakše pristupaju medijima nego 2012. godine.\nVučić je dodao da će ispuniti sve zahtjeve opozicije, urediti biračke spiskove i finansiranje stranaka, jer misli da naprednjaci mogu da pobjede svojim radom, platama koje primaju zaposleni, novim putevima u Srbiji.\nOn je pozvao Radio-televiziju Srbije da što više prostora da opozicionim liderima da ljudi mogu, kako je istakao, da vide tu mržnju prema njemu i njihove ideje za rješenje problema na Kosovu.\nPredsjednik Srbije je ponovio da ni on ni njegova porodica danas nemaju ništa više nego što je imao dok je bio u opoziciji.\nUžasno teška jesen po pitanju Kosova\nVučić je ocijenio i Srbiju čeka "užasno teška jesen" po pitanju Kosova, a naveo je i da ekonomija "ide u dobrom smjeru".\nKomentarišući odluku prištinskih vlasti da na parlamentarnim izborima 6. oktobra građani mogu da glasaju samo sa kosovskim dokumentima, Vučić je ocijenio da je suština takve politike Prištine da se Beograd "ništa ne pita".\n"To znači da žele da izbace 3.500-4.000 glasova za Srpsku listu. Njima je suština da se Beograd ništa ne pita, a već imaju tri svoje liste među Srbima i bit će dobri prema njima dok ne dobiju međunarodno priznanje a onda će će biti: 'Srbi, dok god vas ima više od pet posto, ugrožavate nas", naveo je Vučić.\nVučić je ocijenio da ekonomija Srbije "ide u dobrom smjeru" i dodao da će država "gledati" da najkasnije do početka decembra uplati penzionerima jednokratnu pomoć u iznosu od 5.000 dinara, prenosi Beta.\nMali ne mora da ima diplomu, može biti ministar i sa osnovnom školom\nPredsjednik Srbije Aleksandar Vučić tvrdi da opozicija stoji iza blokade Rektorata Univerziteta u Beogradu, gdje grupa studenata zahtjeva da rektorica od premijerke Ane Brnabić zatraži smjenu ministra finansija Siniše Malog zbog sumnje da je plagirao doktorat.\nTokom Vučićevog gostovanja na televiziji Pink prikazan je snimak kako u Rektorat sa kesama punim hranom i pićem ulazi jedan od funkcionera Stranke slobode i pravde Branko Miljuš.\nUpitan da li to znači da oni organizuju proteste Vučić je rekao: "To je sad kao nekakva tajna velika".\n"Sve su to partijski aktivisti sve su to Đilasovi i Jeremićevi (...) Maltretiraju ljude da ne mogu da uđu u Rektorat", rekao je predsjednik Srbije i lider vladajuće Srpske napredne stranke.\nOn je rekao da ti studenti žele da utiču na sastav Vlade i da Siniša Mali, čiju smjenu studenti traže, ne mora da ima bilo kakvu diplomu, može da ima i samo osnovnu školu i da je to pitanje političkog izbora, za šta odgovara onaj ko je taj izbor napravio.\nVučić je ocijenio da je cilj blokade da se izazove pažnja i dodao da država neće slati policiju, kao ni do sada.


Predsjednik Đukanović primio u oproštajnu posjetu ambasadora Republike Kosovo Skendera Durmišija\nPredsjednik Crne Gore Milo Đukanović primio je u oproštajnu posjetu Skendera Durmišija, ambasadora Republike Kosovo u Crnoj Gori.\nPredsjednik Crne Gore zahvalio je ambasadoru Durmišiju za odličnu saradnju tokom njegovog diplomatskog mandata i doprinos unapređenju odnosa između dvije države. Stupanje na snagu Sporazuma o granici, otvaranje Razvojnog centra Crnogoraca na Kosovu, kao i imenovanje počasnog konzula, procesi su koji su učvrstili povjerenje i unaprijedili saradnju, ocijenio je Đukanović. On je istakao da Crna Gora pažljivo prati događaje na Kosovu, sa pozicije prijateljskih odnosa susjeda, ali i sa željom da problemi koji postoje u regionu dobiju što prije epilog u interesu svih. U tom smislu, Predsjednik je iskazao podršku za obnovu dijaloga između Beograda i Prištine u najskorijem roku, kako bi se pokazala odgovornost prema regionu i njegovoj evropskoj perspektivi. Đukanović je istakao da Crna Gora nastoji da bude konstruktivan partner, svjesna delikatnosti tog pitanja i njegovog značaja za stabilnost regiona u cjelini. ”Crna Gora će sa istim razumijevanjem nastaviti da i dalje podržava stabilnost i prosperitet Kosova i njegovu dalju evropsku integraciju", kazao je on.\nPredsjednik je ambasadoru Durmišiju prenio i zahvalnost Crne Gore za pažnju Kosova prema crnogorskoj nacionalnoj zajednici i napretku u stvaranju uslova za njeno okupljanje i konstruktivno djelovanje.\nAmbasador Durmiši je zahvalio na prijemu predsjedniku Đukanoviću ističući da mu je bila privilegija i čast da bude prvi ambasador Kosova u Crnoj Gori, gdje je, kako je kazao, naišao na izuzetan prijem i saradnju crnogorskih institucija. Durmiši je naglasio da se raduje uspjesima Crne Gore, kao i da visoko cijeni doprinos Crne Gore regionalnom napretku.\nSagovornici su se saglasili da su dosadašnji rezultati u saradnji dobra osnova za produbljivanje odnosa prije svega u oblasti ekonomije, infrastrukturnog povezivanja i kulture.


Rusija: Masovni manevri američkih vojnih satelita - 26.01.2019, Sputnik Srbija\nRuski sistemi za praćenje su na geostacionarnoj orbiti uočili masovne manevre američkih vojnih satelita GSSAP čiji je cilj inspekcija drugih vojnih aparata u... 26.01.2019, Sputnik Srbija\n07:48 26.01.2019 (Osveženo: 09:47 26.01.2019)\n© AP Photo / NASASatelit u orbiti i planeta zemlja\nRuski sistemi za praćenje su na geostacionarnoj orbiti uočili masovne manevre američkih vojnih satelita GSSAP čiji je cilj inspekcija drugih vojnih aparata u kosmosu, prenose mediji.\n14 Avgust 2018, 21:18\nKako je objašnjeno iz ruskog Astrokosmičkog naučnog centra, Amerika je između 2014. i 2016. godine na geostacionarnoj orbiti razmestila četiri satelita za kontrolu kosmičkog prostora, pre svega za potrebe američke vojske.\nTi sateliti imaju ugrađenu optičko-elektronsku aparaturu koja je u stanju da snima i prati druge satelite i objekte u svemiru.\nCentar takođe navodi i da su ti sateliti za protekle četiri godine izveli preko 400 manevara, između ostalog vršili su inspekciju pojedinih pokvarenih vojnih satelita. Da bi to izveli, ti sateliti su se kretali po geostacionarnoj orbiti koristeći se rezervnim motorima.\nRuski mediji podsećaju da su Amerikanci prvi, još letos, optužili Rusiju da je ispitivala satelite koji imaju mogućnost manevrisanja na orbiti, kao i da su kretanje jednog takvog satelita okarakterisali kao „nenormalno“, ocenivši da bi moglo da se radi o aparatu koji je namenjen za uništavanje drugih satelita.\nMeđutim, sateliti-inspektori su kosmički aparati koji imaju mogućnost da se kreću po orbiti i da komuniciraju sa drugim satelitima.


Dan online - Vijest dana: - 2019-05-16\nVijest dana - datum: 2019-05-12 SUMNJIVA DODJELA POSLA KOMISIJE ZA TRŽIŠTE KAPITALA NEVLADINOM UDRUŽENJU VESELINA VUKOTIĆA\nZoran Đikanović - Veselin Vukotić Svom rektoru dao 145 hiljada državnih para Čelnik Komisije za tržište kapitala Zoran Đikanović dodijelio je ugovor vrijedan 145.000 eura nevladinom udruženju Institut za strateške studije i projekcije, iza kojeg stoji Veselin Vukotić, rektor i osnivač Univerziteta Donja Gorica. Radi se poslu izrade dokumenta (projekta) pod nazivom „Kreiranje makroekonomskog modela rasta za period od 2019. do 2021. godine”. Đikanović je vanredni profesor na Vukotićevom univerzitetu, što ga samim tim dovodi u konflikt interesa\n-Čelnik Komisije za tržište kapitala Zoran Đikanović dodijelio je posao od 145.000 eura nevladinom udruženju Institut za strateške studije i projekcije, iza kojeg stoji rektor Univerziteta Donja Gorica (UDG) Veselin Vukotić, koji je ujedno i blizak prijatelj i poslovni saradnik predsjednika države Mila Đukanovića.\nRadi se poslu izrade dokumenta (projekta) pod nazivom „Kreiranje makroekonomskog modela rasta za period od 2019. do 2021. godine”. Da je u pitanju krajnje sumnjiv posao govori činjenica da je Đikanović, koji rukovodi Komisijom za tržište kapitala, vanredni profesor upravo na Vukotićevom Univerzitetu Donja Gorica.\nČlan 17, stav 6 Zakona o javnim nabavkama glasi: „Sukob interesa kod ponuđača, podnosioca zajedničke ponude, podizvođača ili podugovarača postoji ako je njegovo ovlašćeno lice ili punomoćnik: (6) posredno ili neposredno uključeno u druge okolnosti koje dovode u sumnju njegovu nepristrasnost”. Dakle, nepristrasnost naručioca javne nabavke – Đikanovića mogla bi da se dovede u pitanje zbog toga što je radno angažovan na univerzitetu čiji je jedan od vlasnika upravo ponuđač – Vukotić. „Dan” je juče kontaktirao čelnika Komisije za tržište kapitala, koji je kratko odgovorio da se radi o javnoj nabavci čiji je postupak u potpunosti sproveden po zakonu. Prema dostupnim podacima, postupak javne nabavke otvoren je u februaru ove godine. Interesantno je da je procijenjena vrijednost nabavke bila 450.000 eura, sa uračunatim PDV-om. To je odgovaralo ugovoru na tri godine. Međutim, Đikanović je sa predstavnikom Instituta za strateške studije i projekcije potpisao ugovor na vremenski period od jedne godine, zbog čega je i vrijednost ugovora smanjena na 145.000 eura sa PDV-om.\nNa sajtu UDG može se vidjeti da Đikanović kao vanredan profesor predaje na Fakultetu za međunarodnu ekonomiju, finansije i biznis. Piše i da je direktor Regionalnih ljetnjih škola Univerziteta Donja Gorica. U Đikanovićevoj biografiji se navodi da je od 1996. do 2000. bio direktor brokerske kuće „Monte Adrija broker”.\nTokom 1999. i 2000. godine bio je koordinator Operativne grupe za masovnu vaučersku privatizaciju Savjeta za privatizaciju. Za potpredsjednika Komisije za hartije od vrijednosti, sada Komisije za tržište kapitala, imenovan je 2000. godine, a za predsjednika 2002. godine.\nSa druge strane, Veselin Vukotić važi za idejnog tvorca UDG-a.\n– Utemeljivač je i glavni i odgovorni urednik međunarodnog časopisa „Entrepreneurial Economy” (2002), urednik biblioteke „Oeconomicus” izdavačke kuće CID (2002), naučni rukovodilac godišnjeg skupa „Ekonomija i tranzicija” na Institutu društvenih nauka u Beogradu (1991), osnivač i predsjednik Instituta za strateške studije i projekcije i Centra za preduzetništvo. Nosilac je ideje ekonomskog liberalizma u Crnoj Gori i inspirator Crnogorske ekonomske škole. Član Crnogorske akademije nauka i umjetnosti – piše u dijelu biografije Vukotića, koji se sa Milom Đukanovićem, Tomislavom Čelebićem i Draganom K. Vukčevićem vodi kao vlasnik kompanije „Univerzitats”, koja stoji iza Univerziteta Donja Gorica.\nPreko 150 realizovanih projekata\nNa sajtu Instituta za strateške studije i projekcije piše da se radi o prvom nezavisnom Ekonomskom institutu u Crnoj Gori, koji je 1998. osnovao profesor dr Veselin Vukotić.\n– Na osnovu svog dosadašnjeg iskustva i preko 150 realizovanih projekata, Institut je prepoznat kao jedan od vodećih inicijatora ekonomskih reformi u regionu. Misija Instituta je da omogući da ideje i izazovi sa kojima se kompanije na mikro nivou suočavaju budu smjernica kreatorima politika na makro nivou. Naš cilj je da, u saradnji sa partnerima i klijentima, donosiocima odluka i biznis sektorom, doprinesemo transformaciji ekonomskog sistema i promjeni postojećeg načina razmišljanja, te da na taj način kreiramo okruženje povoljno za razvoj biznisa. Glavne oblasti istraživanja su: makroekonomske analize, istraživanja ekonomskih i socijalnih politika, IT sektor, ekonometrijske analize i projekcije, javno zagovaranje, izdavaštvo i edukacija – piše na sajtu Vukotićevog udruženja.\n”Osnivač i predsjednik Instituta za strateške studije i projekcije i Centra za preduzetništvo. Nosilac je ideje ekonomskog liberalizma u Crnoj Gori, piše u Vukotićevoj biografiji\nOdbacili prijavu, a Žugića nijesu ni saslušali\nSvom rektoru dao 145 hiljada državnih para\nMilov i Duškov karton kriju dva mjeseca\nMandić: Braća Đukanović su od danas naši krvnici\nRežim zaigrao ruski rulet\nDžaba sat na ruci kada je Radonjić izgubljen u vremenu\nPodržava puč, ali ne u svojoj zemlji\nNa aerodromu u Podgorici našli 28 kasetnih bombi


Prateći mogućnosti i interesovanja i slušajući želje korisnika razvili smo različite načine da se provede slobodno vreme u krugu Gerontološkog centra.\nPosebno mesto po kreativnosti i posvećenosti korisnika zauzima Tkačka radionica ,kao vid radno okupacione terapije, i u njoj Atelje rukotvorina, što sa ponosom ističu i korisnici usluga centra kao i zaposleni u njemu.\nU tkačkoj radionici korisnici usluga Gerontološkog centra pokazuju izuzetnu kreativnost i posvećenost radu što kao logičnu posledicu ima prelepe komade koji iako su napravljeni danas, odišu duhom davno prošlih vremena.\nŠalovi, kape, rukavice, čarape, kecelje, prsluci i još mnogo toga, i samim pogledom na njih, vraćaju toplinu iz vremena kada je to bilo uobičajeno za svako domaćinstvo. U njih nije utkana samo pređa i vuna nego i puno, puno ljubavi...\nProizvodi naše radionice izazivaju interesovanje posetilaca na izložbama gde smo uvek rado viđeni gosti...\nRedovno održavamo kontakte i sa najmlađima i tom prilikom ih upoznajemo sa procesom nastanka naših rukotvorina...


Vlada LK: Porscheova vozila za Ministarstvo poljoprivrede i Upravu za šumarstvo\nUsvojen Prijedlog budžeta za 2017. godinu u iznosu od 76,2 miliona KM\nVlada LK usvojila je na današnjoj sjednici Prijedlog budžeta Kantona za 2017.godinu u iznosu od 76.263.613 KM, kao i Prijedlog Zakona o izvršenju budžeta, te ih uputila u skupštinsku proceduru.\nUsvoji li ih Skupština do kraja godine, izbjeći će se Odluka o privremenom finansiranju.\nVlada je dala i saglasnost resornim ministrima za potpisivanje sporazuma o produženju važenja kolektivnog ugovora između poslodavca i uposlenih u oblasti obrazovanja, zdravstva i policijskih struktura LK, a za period 1. januar - 31. mart 2017. godine.\nUsvojena je i odluka o odbijanju prijedloga Kolektivnog ugovora u oblasti zdravstva na području FBiH, ali resorno kantonalno ministarstvo obavezano je da hitno krene u pregovore sa predstavnicima sindikata oko potpisivanja novih kolektivnih ugovora.\nVlada je dala i saglasnost Ministarstvu poljoprivrede i Upravi za šumarstvo LK da od odabranog ponuđivača Porsche Leasing d.o.o Sarajevo nabavi sedam novih vozila za navedeno ministarstvo i Upravu za šumarstvo čija su vozila, navodno, dotrajala i iziskuju previše novca za održavanje.\nVlada je odobrila i 10.000 KM za potrebe sistematskih liječničkih pregleda učenika u općini Tomislavgrad, a zaključeno je da se pregledi obave i nad ostalim učenicima LK.\nTakođer je odobrila 3.000 KM za nabavku paketića za djecu s poteškoćama u razvoju, 20.000 KM za uređenje kripte crkve u Guberu, te po 5.000 KM muzičkim školama u Livnu i Tomislavgradu kao i Udruženju "Kap ljubavi" iz Tomislavgrada.


IZLOŽBA „NESTALI U HOLOKAUSTU- ZEMUN, SVAKA SLIKA PRIČA PRIČU“ U ČETVRTAK U MUZEJU | ZR KLIK\nZrenjanin- U četvrtak, 18. avgusta 2016. godine, u Malom salonu Narodnog muzeja Zrenjanin u 18.30 časova biće otvorena izložba Jevrejske opštine Zemun pod nazivom „Nestali u Holokaustu – Zemun, svaka slika priča priču“ autora Nenada Fogela. Otvaranje izložbe biće u okviru programa kojim se svakog 18. avgusta obeležava godišnjica progona Jevreja iz Petrovgrada – Zrenjanina 1941. godine.\nIzložba obuhvata 24 panoa i prateći katalog i biće dostupna zrenjaninskoj publici do 1. septembra. Nadležni kustos je Biljana Dimkić Krčmar, istoričarka umetnosti zrenjaninskog Muzeja.\nDrugi svetski rat doneo je ogromna materijalna razaranja i stradanja preko 60 miliona ljudi širom sveta. Sudbina Jevreja iz Zemuna može da posluži kao obrazac na koji se način širom porobljene Evrope pristupilo uništavanju celog jevrejskog naroda. Prvo su im oduzeta sva građanska prava, potom im je oduzeta imovina, zatim su ih terali na prinudan rad i na kraju su ih transportovali u logore, Jasenovac i Staru Gradišku, gde su im oduzeti i životi.


Dodik o sednici predstavničkog doma\n- Bošnjaci očekuju da će on uraditi sve što oni žele, da će doneti neke propise i zakone. Hrvati očekuju da će biti rešen njihov problem kako bi bili ravnopravno zastupljeni - rekao je Dodik, prenela je RTRS.\nIstakao je da na nivou BiH ne može biti donet nijedan zaključak koji bi bio obavezujući za Republiku Srpsku.\n- U tom pogledu juče u parlamentu trebalo je da ostane manifestacija skupštinskog jedinstva u vezi sa odnosom prema odlukama, ali današnja sednica može se smatrati kao događaj koji treba da doprinese većoj svesti o tome - rekao je Dodik.\nDodik je zahvalio opozicionim strankama iz Republike Srpske koje nisu prisustvovale današnjoj sednici Predstavničkog doma PS BiH i što su na taj način ispoštovali odluku Narodne skupštine Republike Srpske.\nTakozvani visoki predstavnik međunarodne zajednice u BiH Kristijan Šmit obratio se poslanicima Predstavničkog doma Parlamentarne skupštine BiH, a predstavnici Republike Srpske nisu prisustvovali toj sednici.\nKako su poznati blatili Srbiju, a od nje žive?\nMilorad Dodik Republika Srpska Bosna i Hercegovina Visoki predstavnik Kristijan Šmit sednica Predstavničkog doma


Drecun: Izetbegović izjavom pokazao da je "zarobljen u ratu" | N1 BA\nDrecun: Izetbegović izjavom pokazao da je "zarobljen u ratu"\nPredsjednik Odbora Skupštine Srbije za Kosovo, Milovan Drecun ocijenio je da izjava člana Predsjedništva BiH Bakira Izetbegovića da se nada da će BiH priznati nezavisnost Kosova, pokazuje da je Izetbegović "ostao zarobljen u ratu".\nDrecun je dodao da Izetbegović "nije dorastao situaciji u kojoj Srbija i srpski predsednik Aleksandar Vučić ulažu napore da se odnosi Srba i Bošnjaka stabilizuju".\nIzetbegović je u intervjuu za njemačku RTV Deutche Welle snimljenom prošlog mjeseca, a objavljenom jučer, rekao da smatra da je BIH trebalo da prizna nezavisnost Kosova i naglasio da je za to potreban konsensus.\nDrecun je za RTS ocijenio da izjava Izetbegovića odražava "viđenje BiH u kojoj nema srpskog naroda ili je on trebalo da bude drugorazredan.\nTo srpski narod nije prihvatio", rekao je Drecun i ocijenio da Izetbegović tom izjavom "gura Republiku Srpsku iz Dejtonskog sporazuma".\nPo ocijeni Drecuna, takvi politički ciljevi Izetbegovićevog oca Alije, nekadašnjeg predsednika BIH, doveli su do rata 1992-95.\nPrije bi se reklo da si ti još zarobljen u mržnji prema Bošnjacima,malo ti bolo rata ,pa sad huškaš srpski narod na rat al' ono upakovano u celofan.Pročitani ste nacionalisti licemjerni i ti i Vučić i Dodik i Ivanić i svi drugi koji šute na izjave Dodika.\nIma li srpskog naroda u drugim državama koje su priznale republiku Kosovo?Jesi li veći srbi u entitetu rs tj.u BiH nego srbi u Crnoj Gori ,Hrvatskoj,Makedoniji i mnogim drugim državama?\nGovedarica: Dodik je vječiti akter srpskih podjela\nIzetbegović: Vučić i ja smo otvoreni, kao i saradnja\nIvanić i Izetbegović sa Vučićem: Pitanje utvrđivanja granica\nNikolić: O Danu RS ne pitamo se ni Izetbegović ni ja\nNikolić poručio Izetbegoviću da ne pristaje na ucjene


Pokrajinski amandmani na netransparentnu prodaju državnog zemljišta\nZgrada pokrajinske Skupštine\nSkupština Vojvodine traži od republičkih vlasti da odustanu od prodaje državnog poljoprivrednog zemljišta i od netransparente dodele tih površina investitorima. Poslanici pokrajinske Skupštine su usvojili amandmane na predlog Zakona o poljoprivrednom zemljištu koji će se naći pred republičkim parlamentom.\nProdaja poljoprivrednog zemljišta i dodela jedne trećine tih površina u svim lokalnim samoupravama u Srbiji investitorima bez javne licitacije - ovo su najspornije tačke predloženih izmena Zakona o poljoprivrednom zemljištu, smatraju poslanici Skupštine Vojvodine.\nPredlog Zakona predviđa da lokalne samouprave deo zemljišta dodele jednom investitoru na trideset godina samo na osnovu mišljenja komisije pri resornom Ministarstvu.\nTekst predviđa i prodaju poljoprivrednog zemljišta. Da bi se ovo sprečilo, Skupština Vojvodine uputila je amandmane na predloženi tekst. Pokrajinski sekretar za poljoprivredu, Branislav Bogaroški, kaže:\n„Smatramo da to nije dobro rešenje jer će na taj način biti oštećeno negde između deset i četrnaest hiljada registrovanih poljoprivrednih gazdinstava, vojvođanskih poljoprivrednika koji su bili zakupci tih zemljišta. Predložene izmene ne definišu kriterijume na osnovu kojih bi zemljište bilo dodeljeno nekom inverstitoru. Takođe, prodaja poljoprivrednog zemljišta, prema predloženim rešenjima, neće ići u korist našim poljoprivrednicima ili će otvoriti mogućnost da se to radi na netransparentan način na lokalu“, smatra resorni sekretar.\nU slučaju da predloženi amandmani ne budu prihvaćeni u republičkoj skupštini, Pajtićeva Demokratska stranka koja je na nivou Vojvodine još na vlasti, krenuće u izradu novog zakona, kaže Nenad Borović iz te stranke.\n„Dalje ćemo kao DS pristupiti izradi jedno potpuno novog zakona. Smatramo da je javna rasprava o ovim izmenama bila organizovana na prljav način, za vreme godišnjih odmora, u nekih dvanaest, trinaest radnih dana“, kaže on.\nVučićeva Srpska napredna stranka tvrdi da je reč o manipulaciji i odbacuje optužbe. Predstavnik naprednjaka u Skupštini Vojvodine, Đorđe Milićević na pitanje Radija Slobodna Evropa da li ovo znači da su i poljoprivredne asocijacije, koje se protive ovakvim rešenjima, neosnovano su protiv predloženog zakona, dao je polovičan odgovor.\n„To je zamena teza predlagača ovih amandmana. Prema informacijama sa kojima raspolažemo više asocijacija je učestvovalo u kreiranju ovih predloga“, tvrdi on.\nSkupština Vojvodine usvojila je šest amandmana koji će se naći pred parlamentom Srbije kada on bude raspravljao o izmenama Zakona o poljoprivrednom zemljištu.


EU do kraja godine ukida sankcije Rusiji? - Sputnjik Srbija\n18:40 25.05.2016 (osveženo 19:42 25.05.2016) Preuzmite kraći link\nEvropska unija bi do kraja godine mogla delimično da ukine sankcije Rusiji, saznaje RIA Novosti iz nemenovanih izvora iz Brisela.\n„Najverovatnije će EU produžiti sankcije Rusiji, ali će to ujedno biti i poslednji put, jer bi do kraja godine te ekonomske mere trebalo da budu ukinute“, rekao je neimenovani sagovornik.\nOn je takođe prokomentarisao izjavu ministra spoljnih poslova Mađarske Petera Sijarta o tome da se Budimpešta protivi produžetku sankcija, rekavši da su nesuglasice o produžetku tih ekonomskih mera među članicama EU postale očigledne.\nIstovremeno, on je precizirao da su Poljska, Švedska, Velika Britanija i zemlje Baltika i dalje pri čvrstom stavu da sankcije treba da ostanu na snazi.\nMeđu onima koje su protiv sankcija, kako je rekao, nalaze se Mađarska, Kipar, Grčka, Italija i Slovačka, dok se za normalizaciju odnosa sa Rusijom zalaže Austrija.\nukidanje, sankcije, EU


RTS :: Brnabićeva sa predstavnicima Udruženja "Ne damo Jadar"\nPolitika Brnabićeva sa predstavnicima Udruženja "Ne damo Jadar"\nponedeljak, 24. jan 2022, 15:15 -> 19:38\nPremijerka Srbije Ana Brnabić sastala se sa predstavnicima organizacije "Ne damo Jadar" iz Gornjih Nedeljica. Premijerka je sa predstavnicima te ekološke organizacije razgovarala u Vladi Srbije.\nAdvokat Dušan Filipović, punomoćnik udruženja "Pakt – Ne damo Jadar", izjavio je da je predstavnike tog udruženja premijerka Ana Brnabić više puta uveravala da je za nju projekat "Jadar" u ovom trenutku gotov.\nNa konferenciji za novinare, održanoj nakon razgovora predstavnika tog udruženja sa premijerkom, rekao je da su razgovarali i o predlogu zakona kojom se predviđa trajna zabrana eksploatacije litijuma i bora.\nFilipović je naveo i da je Brnabićeva rekla da bi usvajanje tog zakona trebalo da bude pitanje za radnu grupu koja će biti oformljena, ali je podsetila da će zbog izbora Skupština biti raspuštena 15. februara.\n"Da bi se Ustavni sud izjasnio da li je zakonita uredba Vlade kojom prestaje da važi Uredba o prostornom planu područja posebne namene za preradu minerala jadarit i Prostorni plan 'Jadar', neko mora da pokrene inicijativu za ocenu ustavnosti pred Ustavnim sudom", objasnio je Filipović.\nNaglasio je da u ovom trenutku takva inicijativa ne postoji i da je samim tim sve ono što se pominje u javnosti o uredbi za njega "paušalno".\nBrnabićeva je ranije danas, uoči sastanka, ponovila da su ukidanjem Uredbe o prostornom planu za projekat "Jadar" ukinuti svi akti u vezi sa "Rio Tintom" čime je stavljena tačka i na izgradnju rudnika.


Koliko će dobiti radnici Prvog partizana za učešće na mitingu SNS-a u Beogradu ? – ZoomUe\nby Vesna Đurović · 12 juna, 2019\nUŽICE-Savez za Srbiju (SzS) zatražio je smenu i utvrđivanje krivične odgovornosti menadžmenta fabrike „Prvi partizan“ iz Užica zbog odluke da isplati jednu prosečnu platu radnicima koji su išli u Beograd na završni miting predsednika Srbije Aleksandra Vučića.\n„Rukovodstvo ove fabrike je ozbiljno zloupotrebilo svoj položaj, nezakonito tumačilo Zakon o radu, na osnovu čega je doneta odluka da se radnicima koji su učestvovali u stranačkom skupu isplati neosnovana zarada. Ovo je konkretan dokaz zloupotrebe u političke svrhe koji jasno i nedvosmisleno dokazuje da su zaposleni u državnim firmama i administraciji organizovano dovodjeni na stranačke mitinge vladajuće većine na šta SzS sve vreme upozorava“, navodi se.\nSzS je, uz saopštenje, poslao i faksimil odluke rukovodstva preduzeća da se radnicima koji su 19. aprila putovali u Beogradu na miting „Budućnost Srbije“ isplati naknada u visini prosečne zarade u prethodnih 12 meseci i kojom se šef Službe obračuna zarada zadužuje da sprovede tu odluku.\nTaj savez je ocenio da je kampanja „Budućnost Srbije“ suštinski bila politička promocija jednog čoveka i vladajuće većine i da je, zbog toga, potrebno utvrditi i odgovornost ministra odbrane Aleksandra Vulina jer je „Prvi partizan“ u nadležnosti tog ministarstva, kao i ministra rada Zorana Đorđevića jer dopušta zloupotrebu Zakona o radu.\nPovodom informacija da je rukovodstvo „Prvog partizana“ donelo odluku da zaposlenima koji su išli na miting „Budućnost Srbije“ isplati po jednu prosečnu zaradu, saopštenjem se oglasio i Izvršni odbor ovog preduzeća:\n„U vezi neistinitog i zlonamernog objavljivanja vesti u pojedinim medijima da je privredno društvo “PRVI PARTIZAN” a.d. iz Užica svakom zaposlenom koji je išao na miting „Budućnost Srbije“, koji je u okviru kampanje koju je pokrenuo predsednik Republike Srbije pod nazivom „Budućnost Srbije“, održan 19.04.2019. godine u Beogradu, isplatio po jednu prosečnu zaradu ostvarenu u prethodnih 12 meseci, ovim putem demantujemo takve navode, koji su neistiniti i zlonamerno plasirani u medijima kako bi se javnost obmanula i stekla pogrešna slika o poslovanju “PRVOG PARTIZANA” a.d. kao jedne od vodećih kompanija u grupaciji Odbrambena industrija Srbije.\nNaime, odlukom Izvršnog odbora PPU broj 13-05/19 od 29.05.2019. godine zaposlenima u „Prvom partizanu“ a.d. Užice koji su išli na miting „Budućnost Srbije“, odobrena je isplata jednodnevne naknade zarade čiju osnovicu čini prosečna zarada u prethodnih 12 meseci, saglasno članu 114. stav 1. Zakona o radu, a ne po jedna prosečna zarada kao što je objavljeno u medijima, što se može u svakom trenutku proveriti od strane nadležnih inspekcijskih organa.\nJednodnevna naknada isplaćena je u skladu sa članom 114. stav 1. Zakona o radu, koji glasi:\n“Zaposleni ima pravo na naknadu zarade u visini prosečne zarade u prethodnih 12 meseci, u skladu sa opštim aktom i ugovorom o radu, za vreme odsustvovanja sa rada na dan praznika koji je neradni dan, godišnjeg odmora, plaćenog odsustva, vojne vežbe i odazivanja na poziv državnog organa”,navodi se u saopštenju koje potpisuje Izvršni odbor „Prvog partizana“.\nTags: Aleksandar Vučićdnevnicemitingprvi partizan\nZajednička ponuda zdravstvenog turizma Srbije i BIH (video)\nby branko · Published 25 oktobra, 2014\nby branko · Published 27 februara, 2015\nNext story Od sutra asfasltiranje Banjičke\nPrevious story Požega ukinula vanrednu situaciju


Obeležen Svetski dan borbe protiv HIV-a testiranjem i savetovanjem - Radio televizija Pančevo\n1. decembra 2021. 1. decembra 2021. 067\nPrvog decembra obeležava se Svetski dan borbe protiv HIV-a. U pančevačkom Zavodu za javno zdravlje organizovano je besplatno, poverljivo testiranje na HIV kao i savetovanje. Zainteresovani sugrađani mogu doći na testiranje u Železničku ambulantu.\nEpidemija HIV infekcije u poslednjih 40 godina odnela je više od 36 miliona života. Zahvaljući intenzivnom radu na prevenciji i ranom otkrivanju, većoj dostupnosti testova, broj obolelih je otkriven na vreme kada bolest može da se drži pod kontrolom. I ove godine Zavod za javno zdravlje Pančevo organizuje besplatno i poverljivo testiranje na HIV infekciju i na hepatitis B i C.\nSvi naši građani koji su imali rizično ponašanje i žele da provere svoj HIV status mogu da dođu u naše prostorije imaće i razgovor sa našim doktorima a svakako će uraditi i analizu, kaže dr Ljiljana Lazić, direktorka Zavoda zavoda za javno zdravlje. Važno je da svaka osoba koja je imala rizično ponašanje ne okleva da se testira, jer ukoliko se infekcija otkrije na vreme zahvaljući savremenoj terapiji bolest se drži pod kontrolom.\nHIV se prenosi prilikom polnog odnosa bez kondoma, odnosno, preko krvi kod intravenskih korisnika droga, prilikom stavljanja pirsinga koji se vrši nesterilnim priborom ili sa majke na dete tokom trudnoće, porođaja ili dojenjem. Zainteresovani sugrađani mogu doći na testiranje u Železničku ambulantu u kojoj su trenutno prostorije Zavoda za javno zdravlje i testirati se. Testiranje je poverljivo, anonimno, besplatno, nije potreban uput, ne zakazuje se. Za sve dodatne informacije treba pozvati broj telefona 013/310-466.\nAleksandra Miloševska 4. januara 2022. 4. januara 2022.


Od osteoporoze najčešće oboljevaju žene - YU ECO RTV\nNaslovna / Društvo / Od osteoporoze najčešće oboljevaju žene\nOd osteoporoze najčešće oboljevaju žene\nGoran 20 октобра, 2021\tDruštvo, Zdravstvo Napiši komentar 41 Pregledi\nOsteoporoza je bolest čija učestalost u ukupnom stanovništvu raste poslednjih godina, kod nas i svuda u svetu, a u najrizičniju grupu spadaju žene posle 50. godine života, navode stručnjaci povodom Međunarodnog dana posvećenog borbi protiv osteoporoze koji se obeležava danas.\nNastajanje i razvoj osteoporoze su složeni i povezani sa mnogim faktorima- nepromenjivim, kao što su starenje, pol i hormonalni uticaj, kao i sa promenljivim, u koje spadaju pre svega način ishrane i fizička aktivnost, odnosno ukupan način života i navike osobe koja može oboleti od ove bolesti, a da godinama nema jasne i izražene simptome, rekla je dr Zorica Dragaš. Vrlo često se osteoporoza utvrdi tek kada se pojave posledice, odnosno komplikacije sa bolom u leđima i prelomom, koji je nastao bez ili posle minimalne povrede.\nNekontrolisana i nelečena osteoporoza vrlo često može osobu da dovede do funkcionalne onesposobljenosti za svakodnevni samostalan život. U najrizičniju grupu spadaju žene posle 50. godine života. Ovu bolest moguće je izbeći prevencijom koja počinje u najranijem detinjstvu, kada organizam raste i razvija se. Takođe, ono je ključno kada je reč o osetoporozi jeste rano otkrivanje bolesti.\nDa bi se formirao zdrav i snažan koštano-zglobni sistem stručnjaci savetuju svakodnevnu fizičku aktivnost kako bi se uneti kalcijum ugradio u kosti. Isto tako, životne navike treba da budu u korist zdravlja, te se duvanski dim, konzumacija alkohola i kafe trebaju izbegavati jer povećavaju verovatnoću razvoja osteoporoze, zajedno sa starenjem i gubitkom zaštitnog uticaja hormona estrogena.\nPrethodna Obeležen Dan oslobođenja Bajmoka u Drugom svetskom ratu\nSledeća Prva generacija tehničara za operativnu forenziku


Sanela Slijepčević, nova direktorica MSŠ “Hazim Šabanović”: – Izuzetna je čast biti direktorica ovog srednjoškolskog centra | Visoko.ba\nNaslovnica Lokalne Teme Sanela Slijep...\nSanela Slijepčević, nova direktorica MSŠ “Hazim Šabanović”: – Izuzetna je čast biti direktorica ovog srednjoškolskog centra\n- U ovoj školi sam još od "paketića", te mi je ova školska ustanova dala mnogo, pa osjećam obavezu da joj na neki način vratim lijepe uspomene.\nSanela Slijepčević, direktorica MSŠ "Hazim Šabanović"\nMSŠ “Hazim Šabanović”, poznat po dugoj tradiciji obrazovanja i odličnom nastavnom osoblju, od marta ove godine, dobio je novu direktoricu, koja će ovu funkciju obnašati naredne četiri godine.\nNaime, nakon što je početkom godine funkciju direktora napustila Sabina Bečarević, dugogodišnja radnica ove ustanove, otišavši u zasluženu penziju, njenu funkciju naslijedila je profesorica Sanela Slijepčević. Tako ovaj srednjoškolski centar postaje jedan od rijetkih kolektiva u našoj državi kojim već nekoliko godina rukovode žene i koji bi mogao biti jedan od svijetlih primjera, jer su i u prošlim upravama ove ustanove žene bile veoma zastupljene.\nNaša redakcija je posjetila novu direktoricu, Sanelu Slijepčević, koja nam se ukratko predstavila:\n– Dakle, moje ime je Sanela Slijepčević i ja sam profesorica u Ekonomskoj grupi predmeta, te sam kroz cijeli radni vijek, radeći u ovoj školi, predavala stručne predmete ove grupe. Od početka marta sam nova direktorica MSŠ “Hazim Šabanović”, što je veoma kratak period za ocjenu bilo kakvih aktivnosti, ali sam veoma zadovoljna trenutnim stanjem, koje ćemo još usavršavati u budućnosti.\nUskoro novi projekti i nove grupe predmeta\nU razgovoru sa učenicima i osobljem ove škole mogli smo čuti sve pohvale o radu nove direktorice u protekla dva mjeseca, a na naše pitanje o tome da li će nova uprava škole provoditi neke projekte u budućnosti direktorica Slijepčević nam je kazala:\n– Naravno da planiramo u budućnosti provođenje određenih projekata kroz plan aktivnosti ove ustanove, a ja sam te projekte navela u svom programu rada. No, mislim da još uvijek nije vrijeme da predstavljamo te projekte, budući da je za svaki potrebna temeljita priprema, tako da, kada dođe prilika i momenat za realizaciju tih projekata, mi ćemo ih i predstaviti.\nRecimo neki od projekata, koji se već dugo najavljuju, jeste uvođenje novih zanimanja u ovoj školi, onih koja su deficitarna na tržištu rada, te sam ja izvela pripremu tih projekata, ali ne želim da budem jedna od onih direktorica koje samo pričaju, nego ću, kada dođe vrijeme i kada projekat već bude u fazi realizacije, predstaviti to široj javnosti.\nU ovoj školi sam od “paketića”\nDirektorica Slijepčević već dugi niz godina je zaposlena u ovoj školi, tačnije cijeli radni vijek je prosvjetni radnik i po završetku studija je počela da radi u ovoj školi, te kaže kako joj je veoma drago što je direktorica ove škole, u kojoj je provela značajan dio života.\n– Izuzetno mi je drago što sam upravo ja direktorica MSŠ “Hazim Šabanović”, u kojem sam ja provela mnogo vremena, te sam ovdje bila profesorica još otkada sam završila studije. Poznati su mi svi saradnici i kolege koji rade u ovoj ustanovi, te je mnogo lakše raditi u takvom okruženju, budući da ostvarujemo odličnu komunikaciju i saradnju. Također, bila sam i učenica ove srednjoškolske ustanove i željela bih u budućnosti da pomognem, kroz svoj rad, ovom srednjoškolskom centru, jer sam dugo ovdje i lijepe me uspomene vežu za ovu školu. – kazala nam je direktorica Slijepčević, dodavši:\n– U ovoj školi sam još od “paketića”, kada su nam, kao mališanima, u ovim prostorijama dijelili poklone za praznike, te mi je ova školska ustanova dala mnogo, pa osjećam obavezu da joj na neki način vratim lijepe uspomene.\nČlanak prijeRemi u prvoj utakmici finala Kupa BiH – odluka za sedam dana u Sarajevu\nSljedeći članakFOTO: Međunarodni sajam minerala, stijena, fosila, dragog i poludragog kamenja u Visokom


Promocija za produženo jezičko leto na Malti | Kursevi stranih jezika, škole jezika i jezička putovanja verbalista\nPopust od €50 na svaku upisanu nedelju bilo kog kursa engleskog jezika, pa tako dvonedeljni program donosi uštedu od 100 evra, dok bi sa četvoronedeljnim programom uštedeli čak 200 evra. Promocija važi za kurseve engleskog za sve uzraste i namene.\nUkoliko ste vakcinisani Pfizer, Johnson & Johnson, Moderna i AstraZeneca vakcinama slobodno ulazite na Maltu, bez obaveznog karantina i testiranja. Srpski sertifikat o vakcinaciji (Serbian Green Certificate) je priznat. Na Malti sve prodavnice, restorani, plaže i turistički centri normalno rade, kao i škole jezika koje su od 16. avgusta za vakcinisane studente otvorene za nastavu u učionicama.\nDetalje programa i cene pogledajte klikom na sledeći naslov/link:\nPolaznici jezičke mreže uživaju jedinstvene pogodnosti koje pruža ova ugledna škola jer su smešteni u hotelu u Sliemi, prestižnom i popularnom kraju Malte, tačno preko puta magičnog, drevnog grada Valete. Perfektna lokacija, na samo 3 min od škole i 5 min vožnje brodićem do Valete, dok su plaže, brojni restorani i šoping centri u bliskom okruženju hotela.\nMeđunarodno akreditovana, globalna jezička mreža Verbalisti (Verbalists) zastupa najbolje škole jezika u svetu a naše međunarodne akreditacije akreditacije možete pogledati ovde. Preko 10.000 naših polaznika učilo je strane jezike u regionu i inostranstvu tokom poslednjih petnaest godina što nam je donelo vodeću poziciju kada je u pitanju jezička edukacija za sve uzraste. Upišite se na jedan od naših programa za učenje stranih jezika i proverite zašto smo jedna od najbrže rastućih edukativnih društvenih mreža u Evropi.\nPosted In: IZDVAJAMO, promocije


U 2008. rast BDP-a Srbije 5,4 odsto\nIzvor: B92, 01.Apr.2009, 10:37\nBeograd -- Rast bruto domaćeg proizvoda Srbije u 2008. godini bio je 5,4 odsto, objavio je Republički zavod za statistiku.\nBDP je u poslednjem tromesečju prošle godine bio za 2,8 odsto veći nego u istom periodu 2007. godine. Prema rebalansu budžeta za prošlu godinu, koji je usvojen u novembru prošle godine, Vlada Srbije je očekivala da rast BDP-a u 2008. dostigne sedam procenata.\nRepublički zavod za statistiku navodi u saopštenju da su najveći doprinos >> Pročitaj celu vest na sajtu B92 << rastu BDP od oktobra do decembra 2008. godine dali saobraćaj, koji je učestovao sa 1,2 procentna poena i trgovina sa 0,5 procentnih poena.\nNavodi se da je u tom periodu oktobra do decembra 2008. godine najveći rast zabeležen u saobraćaju i finansijskom posredovanju, od 8,4 odnosno 8,3 procenta. U trgovini je zebeležen rast od 4,3 odsto.\nPad od 4,4 odsto zabeležen je kod prerađivačke industrije, proizvodnja električne energije smanjena je za 3,9 odsto, a u sektoru građevinarstva zabeležen je pad od 3,4 procenta.\nKako je objavio Zavod, rast BDP-a, u prva tri meseca prošle godine bio je 8,5 odsto. u drugom tromesečju šest procenta, a u trećem kvartalu rast je bio 4,9 odsto.


Medvedev poručio da se rat mora izbeći\n- Ne sme biti rata ni na koji način, niko ne traži da započne rat, i mora se učiniti sve da se izbegne bilo kakav rat - poručio je Medvedev ruskim medijima, a prenosi agencija TASS.\nU tom smislu, kako naglašava, najvažnija i “jedina opcija je pregovaranje o bezbednosnim garancijama, uključujući političkim i diplomatskim sredstvima”, kao i korišćenje principa nedeljivosti bezbednosti u međusobnim odnosima, koji je, kako ukazuje, ugrađen u sve evropske i međunarodne temeljne dokumente i koji sugeriše da niko ne može da jača svoju bezbednost na štetu bezbednosti neke druge zemlje.\nGovoreći o dokumentima o bezbednosnim garancijama koje je Moskva predala SAD i NATO-u, Medvedev je rekao da su ti dokumenti vrlo konkretni i određeni, i da su odraz zabrinutosti zvanične Moskve.\n- Nije samo reč o Ukrajini ili bilo kojoj drugoj državi, već o realnoj opasnosti po nacionalnu bezbednost naše zemlje - izjavio je potpredsednik Saveta za bezbednost.\nAko se, na primer, kako dodaje, Ukrajina pridruži NATO-u, nova vojna baza sa novim ofanzivnim oružjem pojavila bi se odmah na granici sa Rusijom.\nNapominje i da NATO ne uspeva da održi svoje obećanje o neširenju na istok i da se prebacio na ruske granice.\n- Obećali su da neće širiti NATO, ali nisu održali obećanje. Kažu “mi ništa nismo potpisali?” Ali svi dobro znamo ko je i kada dao takva obećanja i takva uveravanja - naglasio je Medvedev.\nSAD i NATO uputili su juče Moskvi odgovor na predlog Rusije povodom dokumenta o bezbednosnim garancijama.\nRusija SAD Ukrajina Dmitrij Medvedev\nBERLUSKONI PORUČIO: Šaljemo oružje, u ratu smo! Evropa da natera Ukrajinu da prihvati zahteve Rusije\n23. 05. 2022. u 19:30